Primena sistema "zelenih" koridora na određenim graničnim prelazima u okviru CEFTA regiona počela je 13. aprila, izjavila je ministarka građevinarstva, saobraćaja i infrastrukture Zorana Mihajlović, napomenuvši da je Srbija sa svoje strane već učinila sve da omogući lakši i brži tranzit kamiona.\nMihajlović je navela da sistem "zelenih" koridora podrazumeva ubrzane procedure na određenim graničnim prelazima, koji će biti neprekidno otvoreni za transport robe.\nOna je ocenila da je primena ovog sistema važna jer će omogućiti brže kretanje robe kroz region, i poručila da se Srbija zalaže za zelene koridore i da će učiniti sve da se tranzit kroz našu zemlju ubrza.\nŠto se tiče zelenih koridora i želje da omogućimo da međunarodni transport bude što brži, Srbija je od prvog dana uvođenja vanrednog stanja donela odluke i uredbe kojima je omogućila da nema zadržavanja na našim granicama, navela je potpredsednica Vlade.\nMihajlović je objasnila da to znači da je omogućeno da vozači ne idu u karantin, kao i da se ukinu "policijski konvoji" odnosno policijska pratnja kamiona u tranzitu, pošto je to usporavalo tranzit.\nPrema njenim rečima, kada ulaze u Srbiju kamioni u tranzitu prolaze carinsku i policijsku kontrolu, gde dobijaju informaciju gde tačno na koridoru mogu da stanu i da moraju za 12 časova da izađu iz naše zemlje.\nOni vozači kamiona koji dovoze robu samo za Srbiju, takođe, sa granice ne idu u karantin, već je dovoze do mesta isporuke i dok ona traje, oni su sklonjeni u karantin, gde se odmaraju. I kada ponovo treba da krenu na put, ulaze u svoj kamion i odlaze dalje. Od toga ne može brže, naglasila je Mihajlović.\nOna je, istovremeno, uputila poziv i svim drugim državama potpisnicama CEFTA sporazuma da i one urade na svojoj teritoriji što je moguće više da se ubrza tranzitni saobraćaj.\nPrema njenim rečima, od 13. marta do sada, kroz Srbiju je prošlo približno 80.000 kamiona, od čega je 47.000 bilo za snabdevanje naše zemlje, dok su ostalo bili kamioni u tranzitu za snabdevanje regiona.\nPotpredsednica Vlade je upozorila na to da još ima zastoja na granici između Italije i Slovenije, kao i da i dalje ima policijskih konvoja u Hrvatskoj i Sloveniji, izrazivši uverenje da će taj problem biti rešen.\nMihajlović je ukazala i na to da Srbija ima dosta problema na graničnim prelazima sa Turskom, gde vozači moraju da idu u karantin, i najavila da će to pitanje rešavati vlade dveju zemalja.


VIŠEGRAD – Fudbaleri „Drine HE“ iz Višegrada savladali su na domaćem terenu ekipu „Veleža“ iz Nevesinja sa 3:1 u petom kolu Druge lige Republike Srpske – istok. Nevesinjci su poveli golom Danila Vukovića u 34. minutu, da bi dva…\nVIŠEGRAD – U 14. kolu Druge lige Republike Srpske – grupa „Istok“, fudbaleri „Drine HE“ juče su u Brodcu poraženi od ekipe „Jedinstva“, rezultatom 3:2. Poveli su gostujući fudbaleri preko mladog Nikole Baranca u 21. minutu. Pred kraj prvog…\nHet-trik Damjanovića u Višegradu\nVIŠEGRAD – Fudbaleri „Drine HE“ savladali su na domaćem terenu u Višegradu ekipu „Mladosti“ iz Bogutovog sela sa 5:1 u okviru 27. kola Druge lige Republike Srpske (istok). Veoma efiksanu utakmicu na Gradskom stadionu u Višegradu imala je priliku…\nMinimalan poraz Drine u Trebinju\nVIŠEGRAD – Fudbaleri „Leotara“ zabilježili su danas petu uzastopnu pobjedu u Drugoj ligi Republike Srpske – grupa istok, nakon što su na „Policama“ savladali ekipu „Drina HE“ iz Višegrada rezultatom 1:0. Nove bodove ekipi Rajka Mičete donio je Perović…\nVIŠEGRAD – Malobrojni navijači u Višegradu videli su praviu goleadu u jednoj utakmici bez ikakvog rezultatskog značaj. Oba kluba odavno su ispala iz Prve lige Republike Srpske, a podatak da je Vlasenica stigla sa samo 11 igrača najbolje odslikava…


Konkurs za izbor UN Omladinskih delegata - Mingl\nKonkurs za izbor UN Omladinskih delegata\nCilj projekta je podsticanje uključivanja mladih u državnu omladinsku politiku i preuzimanje društvenih obaveza, preko izražavanja interesa mladih kroz ulogu omladinskog predstavnika u državnoj delegaciji u UN-a, kao i kontinuirano obučavanje novih mladih lidera za promene.\nPrijavljivanje na javni konkurs traje do 20. jula 2020. godine. Proces odabira omladinskih delegata sastojaće se iz tri faze: javni konkurs, testiranje najbolje rangiranih na osnovu aplikacija i intervjui za najuspešnije kandidate nakon testiranja.\nViše informacija možeš pronaći na ovom linku, a aplikacija za prijavu nalazi se ovde.\nUz podršku Ministarstva spoljnih poslova i Ministarstva omladine i sporta Republike Srbije uspostavljen je institucionalni okvir zvaničnog izbora mladih predstavnika i tokom prvog ciklusa stečena su iskustva za razvoj i održivost projekta u skladu sa relevantnim dokumentima UN i omladinske politike u Srbiji. Donator projekta je Omladinski savez udruženja Novi Sad omladinska prestonica Evrope – OPENS, partneri projekta su Krovna organizacija mladih Srbije i Nacionalna asocijacija kancelarija za mlade.


Gejts podržava sporije povlačenje američkih vojnika iz Iraka\nTokom svoje današnje posete Iraku, sekretar za odbranu Robert Gejts podržao je predlog američkih komandanata u Iraku za pauzu u povlačenju američkih trupa nakon što poslednji vojnici iz sastava dodatnih trupa odu kući.\nSekretar Gejts rekao je nekoliko puta da se nada da će povlačenje oko 3 i po hiljade američkih vojnika mesečno moći da bude nastavljeno nakon odlaska poslednjih pripadnika pojačanja. Medjutim, komandant američkih i koalicionih snaga u Iraku, general Dejvid Petreus, rekao je da veruje da će biti potrebna pauza radi procene bezbednosne situacije, pre daljeg povlačenja trupa. Posle dužeg sastanka sa generalom Petreusom u Bagdadu, sekretar Gejts izjavio je da je on spreman da prihvati tu pauzu.\n«Mislim da ideja o kratkom periodu za konsolidaciju i proveru možda ima smisla».\nSekretar Gejts je dodao da je i sam pomislio na tako nešto, ali da nije siguran koliko dugo bi takva pauza mogla da traje.\n«Jedno od pitanja je koliko dug je taj period, i zatim šta se dešava posle toga. Sve to tek treba utvrditi o čemu će konačnu odluku doneti predsednik».\nVećina dodatnih trupa koje je predsednik Buš uputio u Irak otići će do jula, a američki zvaničnici treba da odluče šta će se dogoditi posle toga. Sekretar Gejts je rekao da će preporuke generala Petreusa biti predstavljene predsedniku sledećeg meseca, zajedno sa njegovim i procenama ostalih viših zvaničnika. General Petreus bi trebalo da podnese svoj izveštaj Kongresu početkom aprila.


Mesari traže zaštitu od agresivnih vegetarijanaca - Bizlife.rs\nMesari traže zaštitu od agresivnih vegetarijanaca\nMesari u Francuskoj zatražili su od policije i ministra unutrašnjih poslova Žerara Kolomba zaštitu zbog napada i nasilja vegetarijanskih aktivista koji se protive konzumiranju mesa i uzgoju životinja u prehrambene svrhe.\n“Računamo na vaše usluge i podršku cele vlade kako bi, što je pre moguće, prestalo fizičko, verbalno i moralno nasilje” koje trpe mesari, navodi se u pismu francuske Konfederacije mesara i uzgajivača životinja u prehrambenoj industriji.\nU saopštenju se dodaje da su mesari zabrinuti zbog posledica sve popularnijeg trenda vegetarijanskog načina ishrane, navodeći da je “šokantno” to što deo populacije želi na silu da nametne sopstveni način života i ideologiju.\nKonfederacija mesara se žalila na razna zastrašivanja i nasilje vegetarijanskih aktivista, navodeći primer mesara isprskanih lažnom krvlju, kao i obijanje ribarnica.\nU Francuskoj je sve popularnije vegetarijanstvo, a postoje aktivisti prisutni na društvenim mrežama koji propagiraju da ne postoji hijerarhija među vrstama i da su ljudska bića i životinje jednaki.\nfrancuska policija zastita mesari vegatarijanci


ARHIVA - Zastava Portorika ispred Kapitola teritorije SAD u San Huanu, Portoriko, 29. jula 2015.\nStanovnici Portorika, teritorije SAD, glasali su u nedelju na neobavezujućem referendumu da postanu 51. država SAD.\nGotovo pola miliona glqasača glasalo je za opciju američke države, oko 7.600 za slobodnu asocijaciju i nezavisnost, a oko 6.700 za postojeći teritorijalni status. Izlaznost je bila 23 odsto.\n"U svakoj demokratiji, izražena volja većine koja učestvuje u izbornom procesu uvek preovlada", rekao je guverner teritorije Pedro Roselo. "Bilo bi krajnje kontradiktorno od Vašingtona da zahteva demokratiju u drugim krajevima sveta, a da ne odgovori na legitimno pravo na samoopredeljenje koje je izraženo danas na američkoj teritoriji Portoriko".\nOvo je peti put da je raspisan neobavezujući referendum za glasače tog ostrva. Godine 2012, ostrvljani su se opredelili za američku državu, ali se Kongres, konačni arbitar za želju Portorika, nikada se nije o tome izjasnio.\nPiter Hakim, profesor i penzionisani predsednik Interameričkog dijaloga iz Vašingtona, kaže da je poslednji referendum bio "prilično besmisleno glasanje".\n"Činjenica da je samo 23 odsto populacije izašlo i glasalo i da su gotovo svi od njih opredeljeni za SAD, ne iznenađuje", rekao je Hakim za Glas Amerike. "I činjenica je da to verovatno neće imati uticaja na ono što će se događati Portoriku u narednom periodu".\nReferendum se poklapa sa stogodišnjicom odluke SAD da dodeli američko državljanstvo Portorikancima, mada su oni ostali uskraćeni za pravo glasa na izborima za američkog predsednika i imaju samo predstavnike u Kongresu, sa ograničenim pravom glasa.\nStanovnici Portorika glasaju tokom petog referenduma o statusu ostrva, 11. juna 2017.\nTomas Rivera Šac, predsednik portorikanskog Senata, kaže da će ova odluka pomoći Portoriku u težnjama da se suoči sa svojom krizom duga. Ali rivalske partije na ostrvu, Narodna demokratska partija i Intenpendistička partija Portorika, podržavaju nemenjanje postojećeg teritorijalnog statusa ili nezavisnost. Rojters javlja da su pozivi na bojkot referenduma izazvali zabrinutost kod nekih posmatrača zbog anemične izlaznosti na birališta.\nMnogi veruju da teritorijalni status ostrva doprinosi desetogodišnjoj ekonomskoj krizi. Stanovnici Protorika su oslobođeni plaćanja federalnog poreza, ali i dalje plaćaju socijalno i zdravstveno osiguranje i lokalne poreze, a teritorija dobija manje federalnog finansiranja nego države u SAD.\nProtivnici američke države kao rešenja za ostrvo upozoravaju da će ostrvo izgubiti svoj identitet i da će se Portoriko boriti još više finansijski, pošto će biti prisiljen da plaća milione za federalne poreze.


Qatar Airways – Nova promocija za Aziju, Afriku i Australiju | Play Travel\nQatar Airways – Nova promocija za Aziju, Afriku i Australiju\nUštedite do 25% pri kupovini avio karata\nOdmah nakon što se završila jedna promotivna akcija, avio kompanija Qatar Airways pokrenula je novu koja će trajati do 20. novembra.\nDo kraja nedelje, 20. novembra, imate novu priliku da kupite povoljne avio karte za letove iz Beograda do brojnih destinacija. Avio karte do Dubaija možete da kupite po ceni već od 339 EUR, do Pekinga od 400 EUR, do Šangaja od 407 EUR, do Tokija od 426 EUR, do Guangdžoua od 431 EUR, do Bangkoka od 443 EUR, do Kolomba od 523 EUR, a do Seula od 554 EUR.\nAvio karte za letove iz Beograda za Delhi možete da kupite po ceni od 571 EUR, za Kuala Lumpur od 576 EUR, za Maldive od 578 EUR, za Džakartu i Singapur od 584 EUR, za Johanesburg od 594 EUR, a za Bali od 663 EUR.\nUkoliko planirate putovanje ka australijskim destinacijama do 20. novembra možete da kupite avio karte za Pert po ceni od 1078 EUR, za Melburn od 1122 EUR, a za Sidnej od 1189 EUR.\nPromotivna akcija uključuje i letove u Biznis klasi do odabranih destinacija.\nSve cene se odnose na povratne avio karte sa svim uračunatim dodatnim troškovima i standardnom uslugom avio kompanije Qatar Airways.\nPromotivna akcija važi za putovanja do 15. juna 2017. godine, osim u periodu od 15. decembra 2016. do 10. januara 2017. godine.\nBroj mesta je ograničen na svim letovima pa savetujemo da Vašu avio kartu rezervišete već danas online putem našeg sajta playtravel.osm.rs ili ukoliko Vam je potrebna pomoć pozovite naš kontakt centar.\nBeograd Bangkok Beograd Delhi Beograd Dubai Beograd Johanesburg Beograd Kolombo Beograd Maldivi Beograd Melburn Beograd Peking Beograd Pert Beograd Sangaj Beograd Seul Beograd Sidnej Beograd Singapur Beograd Tokio playnews1 Qatar Airways


Saopštenje: Nacrt Zakona o javnim nabavkama postoji, ali i ne postoji – Institut alternativa\nInstitut alternativa » Odgovorne javne finansije » Saopštenje: Nacrt Zakona o javnim nabavkama postoji, ali i ne postoji\nObjavljeno 06. 04. 2017. 27. 01. 2018.\nUprava za javne nabavke tvrdi da ne posjeduje Nacrt Zakona o javnim nabavkama, već samo njegovu radnu verziju, iako se u Izvještaju o implementaciji Programa reforme upravljanja javnim finansijama 2016-2020, navodi da je «Nacrt pripremljen i dostavljen relevantnim institucijama na dalje usaglašavanje».\nNakon što smo u Izvještaju o implementaciji Programa reforme upravljanja javnim finansijama 2016-2020 u 2016. godini pročitali da je Nacrt Zakona o javnim nabavkama pripremljen i dostavljen relevantnim institucijama na dalje usaglašavanje, tražili smo Upravi za javne nabavke ovaj dokument kroz zahtjev za slobodan pristup informacijama.\nMeđutim, iz Uprave su nam danas odgovorili da nisu u posjedu dokumenta u formi Nacrta, te da posjeduju samo njegovu «radnu verziju iz razloga jer se i dalje radi na nacrtu Zakona o javnim nabavkama».\nTo kažu iz Uprave za javne nabavke, institucije nadležne za razvoj, monitoring i evaluaciju javnih politika u ovoj oblasti i direktno uključene u proces pripreme novog zakona, čije je usvajanje Strategijom razvoja sistema javnih nabavki 2016-2020 bilo predviđeno za prvi kvartal ove godine.\nOsim što se očigledno kasni sa realizacijom ove aktivnosti, ovakve kontradiktorne informacije dovode u pitanje istinitost i zvaničnog Vladinog izvještaja i navoda Uprave, pa se nameće pitanje koliko se Vlada ozbiljno posvetila pripremi ovako važnog pravnog akta koji se mora uskladiti sa EU direktivama koje regulišu oblast javnih nabavki.\nČuvanje dokumenta daleko od očiju javnosti i odbijanje da širu stručnu javnost uključe u njegovu pripremu na vrijeme, ne uliva povjerenje da su nadležne institucije spremne da ozbiljno pristupe ispunjenju ove obaveze koja proizilazi iz procesa pristupnih pregovora sa Evropskom unijom.\nIsti zahtjev kojim smo se obratili Upravi za javne nabavke, uputili smo i Ministarstvu finansija, formalnom predlagaču Zakona o javnim nabavkama, 21. marta, ali još uvijek nismo dobili odgovor iako je zakonski rok za postupanje po zahtjevu istekao juče.\nPozivamo Upravu za javne nabavke i Ministarstvo finansija da informišu javnost dokle se stiglo sa pripremom Zakona o javnim nabavkama i da jednom zauvijek stave tačku na praksu skrivanja ovako važnih dokumenata od očiju javnosti.


SVE OČI UPRTE U GRČKI KRIZNI ŠTAB: Poznato kada je sledeća sednica na kojoj će se odlučivati o PCR testovima za ulazak! | Najnovije vesti - Srbija danas\n05.06.2021. • 09:38 Srbija Danas/Pink.rs\nSVE OČI UPRTE U GRČKI KRIZNI ŠTAB: Poznato kada je sledeća sednica na kojoj će se odlučivati o PCR testovima za ulazak!\nOčekuje se da grčki krizni štab podigne granicu za godine dece koja treba da imaju PCR test za ulazak u ovu zemlju\nKrizni štab Vlade Grčke trebalo je da zaseda juče, a očekivalo se da će granica za decu koja moraju imati negativan PCR test da se podigne na minimum 10 ili 12 godina kako je to najvećem broju zemalja EU, i da negativan antigenski test bude alteranitiva PCR testu za one koji nisu vakcinisani.\nIpak, to se nije desilo, potvrdio je direktor Nacionalne asocijacije turističkih agencija Srbije (YUTA) Aleksandar Seničić.\n- Njihov sastanak trebalo bi da bude održan verovatno u nedelju jer su do ponedeljka na snazi stara pravila. Očekujemo da se podigne barem granica za decu ili da se umesto PCR testa uvede negativni antigenski test, to smo tražili jer je PCR test zaista skup - rekao je Seničić.\nPodsećanja radi, pravila koja su do nedelje na snazi su da deca starija od pet godina i dalje moraju da imaju PCR test. Ova potvrda može biti u formi potvrde vakcinacije bilo kojom vakcinom koja se daje u Srbiji pri čemu poslednja doza mora biti primljena najmanje 14 dana pre dolaska.\nZa one koji nisu vakcinisani, neophodno je imati negativni PCR testa ne stariji od 72 sata ( i dalje obavezan za decu iznad pet godina (koja su napunila 5 i iznad). Za one koji su preležali korona virus, moraju imati na uvid potvrdu da su bolovali od kovida u periodu od dva do devet meseci pre dolaska. To se potvrđuje tadašnjim pozitivnim PCR ili antigenskim testom kojim je virus dijagnostikovan.\nGrčka krizni štab ulazak PCR test deca letovanje


Uništavanje ambrozije pomoću srpskog izuma › Made-in-Germany.rs\nOnima koji su alergični na ambroziju biće olakšane tegobe zahvaljujući inovatoru Milošu Stankoviću i njegovom uređaju za uništavanje korena ovog korova, bez pesticida, a pomoću struje i određene frekvencije.\nKrajem godine trebalo bi da se počne sa gradnjom srpske fabrike za proizvodnju uređaja za uništavanje ove opasne alergene biljke.\nStanković za „RTS“ kaže da uređaj razvija pet godina, da ga je sada usavršio i da je atestiran na području Beograda, u Sloveniji i Švedskoj.\n– Na teritoriji Beograda za ovu sezonu je planirana veća primena uređaja, uz podršku Sekretarijata za zaštitu životne sredine i Gradskog zelenila. Ako sve uspešno prođe, krajem godine bi trebalo da se gradi fabrika za proizvodnju ovih uređaja – najavljuje Stanković.\nUređaj za uništavanje ambrozije je testiran u međunarodnim institutima, kao što su “Švedski univerzitet” i “Institut za poljoprivredu”. Miloš ga je predstavio i na tribini Nordijske poslovne alijanse posvećene održivom razvoju, na kojoj je promovisana tehnologija čija primena ne ugrožava životnu sredinu.\nZavršna testiranja uređaja protiv ambrozije\nNASA prihvatila četiri izuma našeg naučnika\nRekordan mesečni izvoz srpskog kukuruza\nRakovica ustupa njivu za obuku mladih povrtara


Kurs i obuka - upoznavanje sa alatima za razvoj i realizaciju projekata\nKurs i obuka - upoznavanje sa alatima za razvoj i realizaciju projekata - Audio verzija\nSa posebnom pažnjom osmišljena obuka i kurs - upoznavanje sa alatima za razvoj i realizaciju projekata je najpre namenjena onim osobama koje su zaposlene na poziciji menadžera u okviru neke kompanije, te svima koji su primarno usmereni na izradu i realizaciju poslovnih projekata. Svakako, nastavu ima pravo da prati i svaki pojedinac koji želi da se upozna sa različitim alatima koji se tom prilikom primenjuju.\nPredavači koji su odabrani po svojoj stručnosti i iskustvu, će se potruditi da svakom pojedinačnom polazniku maksimalno približe sve segmente koji su bitni za uspešno relizovanje konkretnog projekata. Izuzev oblasti koja se odnosi na razvoj određenih proizvoda (usluga) u okviru kompanije, pored ostalog će polaznici imati prilike da upoznaju i onu koja je vezana za istraživanje i marketing, ali će se upoznati i sa oblašću koja se odnosi na razvoj samog poslovanja i poslovne strategije, te finansija.\nKurs i obuka - upoznavanje sa alatima za razvoj i realizaciju projekata se organizuje u poslovnicama Akademije Oxford u kojima postoji interesovanje, kao i preko interneta, a zastupljen je princip rada u grupi i u paru (poluindividualni kurs), te polaznici imaju isto tako mogućnost i da nastavu prate individualno.\nU zavisnosti od izbora svakoga od njih će zavisiti i termini održavanja izabranog tipa nastave, kao i dinamika, odnosno datum početka.\nIndividualna i poluindividualna obuka podrazumevaju specifičan način organizacije, jer tada svaki polaznik ima mogućnost da se direktno sa profesorom koji će da vodi obuku dogovori prvo o datumu kada će nastava početi, a potom će sa njim da precizira i dinamiku njenog održavanja, odnosno termine. Kada je u pitanju grupna obuka i kurs - upoznavanje sa alatima za razvoj i realizaciju projekata, tu isključivo zvaničan organizator odlučuje u kojim terminima i po kojoj tačno dinamici će se nastava i organizovati. U skladu sa brojem prijavljenih će biti doneta i odluka kada će taj tip nastave da počne, pošto se prvo mora prijaviti najmanje 4 osobe koje su zainteresovane da pohađaju baš taj tip obuke, bilo online, bilo u poslovnici pomenute institucije.\nU ponudi Akademije Oxford je i korporativni kurs koji se organizuje prema zahtevima određene kompanije, a za njene zaposlene. Prilikom definisanja ponude za ovu vrstu obuke će organizator maksimalno nastojati da izađe u susret zahtevima klijenta, te će se korporativni kurs i obuka - upoznavanje sa alatima za razvoj i realizaciju projekata organizovati na način koji je najpodesniji za zaposlene u konkretnoj kompaniji.\nUz mogućnost da se lično prijave u jednoj od poslovnica organizatora, svi koji su zainteresovani za praćenje ovog kursa mogu to da učine i preko mejla, kao i putem broja telefona konkretne poslovnice Akademije Oxford.\nKurs i obuka - upoznavanje sa alatima za razvoj i realizaciju projekata - nastavni plan\nKako je u pitanju dvodnevna obuka i kurs - upoznavanje sa alatima za razvoj i realizaciju projekata, polaznici će prvenstveno imati prilike da se kroz brojne pratkične vežbe upoznaju sa mnogobrojnim alatima koji će im biti od velike koristi ukoliko ih budu primenjivali u praksi.\nPrvo se upoznaju sa definisanjem projekta, a na odgovarajućem primeru, odnosno sa njegovim identifikovanjem, te sa takozvanom dodelom resursa. Zatim će im predavači prezentovati oblast koja se odnosi na izveštavanje, a potom će posebnu pažnju posvetiti primeni konkretnog projekta. Biće reči i o pojavi koja se neretko susreće tom prilikom, a koja je okarakterisana kao otpor prema promena, te će ih uputiti i u način za prevazilaženje tih poteškoća.\nNakon toga, nastavni plan po kome se kurs i obuka - upoznavanje sa alatima za razvoj i realizaciju projekata sprovodi prezentuje polaznicima na koji način se konkretan projekat dovodi do cilja, odnosno kako se definišu troškovi. Isto tako će naučiti i na koji način se mora izvršiti analiza određenog projekta i to kako ekonomska, tako i finansijska.\nPrevdiđeno je da svako ko bude pohađao ovu obuku nauči da koristi različite tehnike i alate koji su najpre vezani za razvoj određenog projekta, a zatim i da se upozna sa postupkom koji se odnosi na adekvatnu realizaciju. Tako će steći mogućnost da posmatranjem određenog projekta iz drugačije perspektive shvate šta je potrebno, eventualno promeniti da bi on bio realizovan sa uspehom.\nTakođe će predavači da objasne svim prisutnima i na koji način se može utvrditi takozvana strateška uloga koju određeni proizvod ili usluga koja bi trebalo da bude plasirana kroz neki projekat može da ima na samu kompaniju i njeno poslovanje. Svakako će da ih upoznaju i sa takozvanom dobrom praksom u oblasti razvoja tog proizvoda (usluge), ali i sa implementacijom utvrđene strategije za razvoj projekta.\nZa vreme trajanja ovog kursa će imati priliku, pored ostalog da nauče i u kojim situacijama, ali i na koji način će biti izvršena revizija konkretnog projekta, a sa ciljem njegove bolje implementacije, te će im biti objašnjeno i šta je to što najbolji projekat izdvaja u odnosu na druge. Svakako će im precizno objasniti i koji je najbolji način za primenu odabranih alata, ali i kako se vrše različite analize čiji osnovni cilj treba da bude što bolje plasiranje konkretnog proizvoda ili usluge, koja se kroz neki projekat prezentuje.\nKada je u pitanju korporativna obuka i kurs - upoznavanje sa alatima za razvoj i realizaciju projekata, primeri mogu da budu prilagođeni poslovanju klijenta, jer će tako prisutni koji su u određenoj kompaniji zaposleni, znatno lakše moći da implementiraju stečena znanja.\nGde i u kojim terminima se održava kurs i obuka - upoznavanje sa alatima za razvoj i realizaciju projekata?\nKako se organizuje obuka i kurs - upoznavanje sa alatima za razvoj i realizaciju projekata u prostorijama naše poslovnice koju pojedinačni polaznik odabere, isto tako se sprovodi i nastava online za sve zainteresovane.\nA i jedna i druga vrsta obuke može da bude pohađana u grupi, u kojoj se nalazi najviše osmoro, a najmanje četvoro polaznika, odnosno u paru (poluindividualna obuka) ili pojedinačno (individualni kurs).\nNa osnovu informacija koji će svaki pojedinačni prijavljeni da pruži ovlašćenom licu organizatora, on će i moći da dobije precizne podatke o načinu organizovanja, a najpre o datumu početka izabrane vrste obuke, odnosno o terminima i dinamici, prema kojoj će se odabrani tip kursa sprovoditi.\nIndividualni i poluindividualni kurs i obuka - upoznavanje sa alatima za razvoj i realizaciju projekata će početi onog dana kada to budu definisali predavač i pojedinačni polazak, te je važno i da oni zajedno precizirajudinamiku po kojoj će se predavanja organizovati, kao i tačne termine.\nKada je u pitanju grupni tip nastave, najpre se mora sačekati prijavljivanje dovoljnog broja polaznika, to jest najmanje njih četvoro. A po ispunjenju tog uslova, svi koji su prijavu prethodno izvršili će od strane nadležnog lica u konkretnoj poslovnici organizatora da dobiju informacije o datumu početka kursa, te će biti precizno informisani kako o dinamici po kojoj će se predavanja održavati, tako i o tačnim terminima.\nPo kom principu se organizuje obuka i kurs - upoznavanje sa alatima za razvoj i realizaciju projekata?\nAkademija Oxford organizuje nastavu online po zahtevu zainteresovanih polaznika, kao i klasičan tip obuke, a kada nastavu prate u prostorijama one poslovnice koju budu lično izabrali. Budući da za obe vrste nastave važi pravilo da može da bude pohađana individualno i u paru, odnosno u okviru poluindividualne nastave, te u grupi u kojoj je prisutno minimum četvoro, a osmoro polaznika najviše, svaki pojedinačni polaznik će izabrati onaj tip nastave čiji princip organizovanja mu najviše odgovara.\nNapominjemo i to da se grupni kurs i obuka - upoznavanje sa alatima za razvoj i realizaciju projekata jedina sprovodi na drugačiji način, pošto se prvo zahteva prijavljivanje minimum 4 osobe, to jest formiranje jedne grupe, a tek po ispunjenju pomenutog uslova, organizator definiše termine, odnosno dinamiku održavanja nastave i o tome obaveštava prijavljene polaznike.\nKako individualna obuka i kurs - upoznavanje sa alatima za razvoj i realizaciju projekata, isto tako i poluindividualna vrsta nastave, predviđaju potpuno drugačiji princip organizovanja, budući da svaki polaznik koji se za jednu od njih bude opredelio ima mogućnost da se dogovori sa predavačem apsolutno o svakom detalju koji je vezan za organizaciju nastave. Preciznije rečeno, oni će da se dogovore prvo kog datuma će početi izabrani kurs, a zatim i kada, to jest u kojim terminima će predavanja da budu organizovana, te će isto tako da se usaglase i oko dinamike sprovođenja odabranog tipa nastave. Moramo da naglasimo da se sve ovo odnosi i na kurs koji polaznici pohađaju preko interneta, kao i na onaj koji odluče da prate u prostorijama naše poslovnica.\nKoliko traje kurs i obuka - upoznavanje sa alatima za razvoj i realizaciju projekata?\nPredviđenih 12 sati nastavnog programa će biti raspoređeno u 2 dana, tako da svaki polaznik koga interesuje grupna obuka i kurs - upoznavanje sa alatima za razvoj i realizaciju projekata treba da prisustvuje nastavi po 6 sati u toku oba dana. O tačnoj dinamici po kojoj će nastava da bude organizovana, kao i o terminima će svaki polaznik koji se ranije već prijavio za pohađanje ove vrste nastave da bude zvanično obavešten od strane organizatora, a pošto se bude napravila grupa, odnosno nakon prijave minimum četiri osobe koje žele da pohađaju baš tu vrstu kursa.\nSamim tim što poluindividualni i individualni kurs i obuka - upoznavanje sa alatima za razvoj i realizaciju projekata predviđaju različit način organizovanja, jer polaznici imaju pravo da dinamiku održavanja i termine, odnosno datum početka definišu sa nadležnim licem konkretne poslovnice i profesorom, te vrste kursa mogu da traju duže od vremena koje je predviđeno za grupnu nastavu.\nSpisak gradova za upoznavanje sa alatima za razvoj i realizaciju projekata


RTS :: O Gringo\nRTS 1 O Gringo\npetak, 05. avg 2016, 22:55\nO Gringo ili Stranac, je dokumentarni film o životu i karijeri Dejana Ramba Petkovića, našeg proslavljenog fudbalera u dalekom Brazilu. Dejan Rambo Petković je postao fudbalska legenda Brazila, pošto nije Brazilac prozvali su ga Gringo. (2011)\nOvaj domaći dokumentarni film opisuje kako jedan talentovan, istrajan, uporan i vredan fudbaler gradi karijeru u zemlji koja je najveći izvoznik fudbala i fudbalera. Dejan Petković - Rambo je ostavio dubok trag u brazilskom klupskom fudbalu igrajući za klubove kao što su Santos, Flamengo, Vasco de Gama.\nU filmu se pojavljuju slavni igrači kao sto su: Zagalo, Ziko, Andreade, Adriano, Julio Cezar, Bruno i drugi mnogobrojni saigrači, treneri, prijatelji, fudbalski stručnjaci i članovi porodice. Film je snimljen u srpsko-brazilskoj koprodukciji.


DAN REPUBLIKE NEKAD I SAD - Proslava istorijske istine, zbog OPSTANKA, a ne zbog INATA | Trebinje Live\nDAN REPUBLIKE NEKAD I SAD - Proslava istorijske istine, zbog OPSTANKA, a ne zbog INATA\nOvogodišnji Dan Republike Srpske formalno je samo još jedan u nizu, ali se suštinski mnogo razlikuje od svih dosadašnjih, piše banjalučki "EuroBlic".\nOvo je prvi rođendan Republike koji se proslavlja nakon što su građani na referendumu poručili da žele da ga slave isključivo 9. januara, i ni slučajno nekog drugog dana. Baš to je bila želja bošnjačkog člana Predsedništva BiH Bakira Izetbegovića koji je, preko Ustavnog suda BiH, pokušao da obesmisli rođendan RS, uz poruku da „RS niko ne brani da slavi dan svog nastanka, ali to ne može da bude 9. januar“, jer navodno vrijeđa osjećaje Bošnjaka.\nTakođe, ovo je prvi put da se Dan RS obilježava kao potpuno sekularni praznik, bez crkvenog obreda kao djela zvaničnog programa.\nFormalno, ovaj dan je i ranije po zakonu bio republički, a ne vjerski praznik, ali je praksa bila sasvim drugačija, pa se Krsna slava nalazila čak i na pozivnicama zvanicama.\nU organizacionom smislu, ove godine će Dan Republike biti po prvi put obilježen svečanom paradom ulicama Banjaluke, te akademijama u svim opštinama i gradovima Srpske.\nIzmeđu ostalog, može se primjetiti i da se 9. januar 2017. proslavlja u jednoj od najvećih postdejtonskih političkih kriza u BiH. Iz ugla Sarajeva, krizu je izazvalo rukovodstvo RS ignorišući odluke Ustavnog suda BiH, zbog čega se u Tužilaštvu BiH vodi krivični postupak protiv predsednika RS i članova referendumske komisije. S druge strane, iz ugla Banjaluke, kriza je isključivi produkt političkog Sarajeva i njegove namere da, malo po malo, ukine Srpsku.\nProfesor FPN Banjaluka Đorđe Vuković smatra da za narod koji drži do svoje prošlosti, časti i identiteta, proslava Dana Republike ne može da bude ništa manje od simboličnog kapitala, utemeljujućeg praznika i ceremonije kojom svedoči o svom samopoštovanju, kulturnom obrascu, političkoj i istorijskoj volji.\n-To što bošnjačka elita, u sadejstvu sa instrumentalizovanim Ustavnim sudom BiH, osporava tu volju, identitet i istorijsku istinu, a nesposobna vlast RS i njena razbacana politička elita ne uspijeva da uzvrati, pa još i zloupotrebljava konfliktno stanje za unutrašnjopolitičke borbe, ne smijeju da budu razlozi za umanjivanje značaja 9. januara. Umjesto zbog inata, slavimo zbog opstanka – kaže Vuković za „EuroBlic“.\nPerišić: Drugačiji odnos Zapada Politikolog Srđan Perišić smatra da je ovaj 9. januar drugačiji jer simbološe drugačiji odnos zapadne diplomatije prema RS.\n- Doskoro se zapadna politika u BiH temeljila na djelovanju visokog predstavnika. Ono što oni nisu mogli da urade, rješavao je OHR. Međutim, visoki predstavnik je „zarđao“. Zapadne ambasade na njega više ne računaju, jer su njegove mogućnosti prestale da postoje u smislu nametanja odluka. Zbog toga su ga zamijenili Ustavnim sudom BiH. Prva odluka tog suda, koja je jednaka ranijim odlukama OHR, bila je ona o 9. januaru - kaže Perišić za „EuroBlic“.\nUsvojen nacrt budžeta za 2019., nastavlja se realizacija svih socijalnih programa i započetih investicija\nSkupština dala podršku za osnivanje novog javnog preduzeća "Parking servis"


Osiguranje za FinTech kompanije | VIB\nFinTechosiguranje od odgovornostiosiguranje za FInTechosiguranje za startupstartup\nKada govorimo o novitetima u biznisu, ne možemo da ne spomenemo jednu industriju koja se ubrzano razvija, a koja spaja finansije i moderne tehnologije. Reč je o FinTech industriji. Međutim, gde je galopirajući rast, tu je i poslovni rizik koji ga prati. Kako se biznisi iz ove oblasti štite od potencijalnih slomova poslovanja? Rešenje za ove probleme je osiguranje za FinTech kompanije.\nKoje osiguranje za FinTech kompanije se preporučuje?\nPoslovanje FinTech firmi odlikuje velika mogućnost za zaradu, ali i velike potencijalne prepreke. Problemi u poslovanju proističu iz same industrije, pa se najčešće sreću kada je u pitanju regulativa i zastareli, nefunkcionalni sistemi. Osiguranje može biti dobar vid upravljanja rizikom, ali koju polisu odabrati? Evo nekih osnovnih tipova osiguranja za FinTech kompanije.\nOvaj tip osiguranja generalno je namenjen svim kompanjama koje pružaju profesionalne usluge ili savetovanje. Bilo da je vaše poslovanje usmereno na upravljanje klijentovim finansijama i investicijama, ili ste proizvođač popularne finansijske aplikacije ili softvera, osiguranje od profesionalne odgovornosti zaštitiće vas u sledećim slučajevima:\nUkoliko napravite grešku ili vaš klijene pretrpi štetu (ili tvrdi da ju je pretrpeo) kao rezultat vašeg rada. Kada dođe do ovakve situacije, osiguranje od profesionalne odgovornosti pokriće vaše troškove parnice u kojoj ćete braniti vaše interes.\nUkoliko prekršite regulativu vaše industrije, osiguranje će pokriti troškove suđenja i eventualne kazne.\nUkoliko budete umešani u kršenje prava intelektualne svojine, bilo da štitite vašu intelektualnu svojinu, ili se branite od ugrožavanja tuđe.\nNa kraju krajeva, uvek postoji mogućnost da klijent zahteva da imate obezbeđenu polisu osiguranja od profesionalne odgovornosti, pa to čak može biti i uslov sklapanja nekog posla.\nNema modernog biznisa bez sajber rizika! Kada se čitavo vaše poslovanje zasniva na modernim tehnologijama, ona postaje vaša “Ahilova peta”. Sajber napadi i krađa podataka su neki od najvećih rizika sa kojima se suočavaju biznisi u čijem je fokusu pružanje finansijskih usluga.\nUkoliko je vaš sistem ugrožen, možete se suočiti sa reputacijskim i finansijskim rizikom. Pravi primer za to je Tesco Bank koja je 9.000 svojih klijenata ostavila bez sredstava, kada je pretrpela sajber napad.\nU situacijama kao što je ova u kojoj se našla poznata banka, sajber osiguranje vam može pomoći kod:\nkrađe podataka zaštićenim zakonom,\nOsiguranje od odgovornosti direktora i članova uprave (D&O)\nD&O je veoma važno osiguranje za FInTech kompanije, ako ne i najvažnije! Kao osnivači, vi možda i niste toga svesnii, ali treba da znate da iako poslujete u okviru privrednog subjekta sa ograničenom odgovornošću, ipak možete lično odgovarati za kršenje regulative u sklopu vršenja privrednih aktivnosti. Takođe, zbog određenih propusta možete biti smenjeni sa mesta direktora ili člana uprave.\nOsiguranje od odgovornosti direktora i članova uprave može da pokrije sve optužbe prema vama, i da nadoknadi njihovu štetu. Primer situacije u kojima se D&O osiguranje uspešno realizuje je kod optužbe investitora ili suosnivača da ste doneli odluku za koju niste najpre tražili dozvolu od akcionara.\nInvestitori se često raspituju za polise D&O osiguranja za vreme provere isplativosti projekta, te je najbolje što ranije obezbediti ovaj tip osiguranja kako biste obezbedili glatku realizaciju projekta.\nOgraničena odgovornosti – da li je ograničena?\nIako poslujete u okviru privrednog subjekta sa ograničenom odgovornošću, ipak možete lično odgovarati za kršenje regulative u sklopu vršenja privrednih aktivnosti.\nIstog momenta čim zaposlite prvog zaposlenog, bio on zaposlen sa punim radnim vremenom ili po projektu, vi ste u pravnoj obavezi da postavite polisu osiguranja za tog radnika. Osiguranje zaposlenih će pokriti razne žalbe, kao što je ona o povredama nastalim na radu. Više o tome koja je još uloga ovog osiguranja pročitajte u našem tekstu 7 razloga zašto vam je potrebno osiguranje.\nPredstavlja osnovu potrebu svakog biznisa i štiti ga u situacijama kada vi ili neko iz vašeg time uzrokuje povredu trećeg lica, ili im pak oštetite imovinu. Čak iako se najveći deo vašeg biznisa bazira na radu iz kancelarije, rizik od nanošenja povreda i štete se može javiti kada ste u poseti klijentu ili partneru, ili kada prisustvujete stručnim događajima.\nDa li sve ove polise potrebne za nesmetano poslovanje? Koje osiguranje za FinTech kompanije je najvažnije? Za sve nedoumice i informacije kontaktirajte naš stručni tim i mi ćemo rado za vas pronaći pravo rešeneje u osiguranju.


Tramp planira da napusti Vašington na dan Bajdenove inauguracije | Aktuelno\nTramp, koji je već saopštio da neće prisustvovati inauguraciji novoizabranog predsjednika Džoa Bajdena, planira ceremonijalni oproštaj u vazduhoplovnoj bazi Endrjuz u blizini Vašingtona, gdje se nalazi predsjednički avion, naveli su izvori, ali i naglasili da bi taj plan mogao da se promjeni. Još nije poznato da li će se Tramp obratiti u srijedu.\nPredsjednik SAD Donald Tramp sada planira da napusti Vašingon naredne srijede, 20. januara, nakon što je razmatrao odlazak iz američke prijestonice dan ranije, prenosi agencija Rojters pozivajući se na dva neimenovana izbora upoznata sa situacijom.\nTramp će zatim otputovati u Palm Bič, na Floridi, gde je njegov klub Mar-a-lago, saopštili su izvori Rojtersu. Odlazeći predsjednik će vjerovatno biti na Floridi do podneva, kada Bajden bude inaugurisan.\nNekoliko saradnika iz Bijele kuće planira da radi za Trampa u Palm Biču, dok on bude pokušavao da zadrži uticaj na Republikansku stranku.\nPojedini savjetnici tražili su od predsjednika da se sastane sa Bajdenom u Bijeloj kući uoči inauguracije, ali nema nagoveštaja da je Tramp spreman za to, rekao je neimenovani zvaničnik administracije.\nTramp, jedini predsjednik u američkoj istoriji koji je opozvan dva puta, planira da izda dodatna pomilovanja prije nego što ode s položaja, navode izvori i dodaju da razmatra i opciju bez presedana – da pomiluje sebe, prenosi Rojters.\nTramp pokušava da spriječi da bude proglašen krivim u Senatu po optužnici na osnovu koje je opozvan u Predstavničkom domu, da je podsticao pobunu zbog uloge u prošlonedjeljnim neredima u Kongresu.\nPrema anketi Istraživačkog centra Pju, podrška Trampu pala je na najniži nivo od kako je preuzeo položaj predsednika – 29 odsto.\nU međuvremenu, potpredsjednik SAD Majk Pens razgovarao je sa novoizabranom potpredsjednicom Kamalom Haris u četvrtak, naveli su neimenovani izvori, što je prvi kontakt na tom nivou između odlazeće i nove administracije.\nSVIJET Aktuelno - 26.02.2021-14:15\nMilioni stranica dokumenata, koji pokazuju koliki je porez plaćao bivši predsjednik SAD Donald Tramp, predati su njujorškom tužiocu nakon 17 mjeseci pokušaja da se...


GUILTI PLEASURES – Plezir\nFotografijaMarch 25, 2017\nIzložba “Guilti Pleasures” predstavlja širok arsenal bizarnjih zadovoljstava zbog kojih se ljudi osećaju krivim. Fotografisani u svom okruženju, u svojim domovima, subjekti koji učestvuju u projektu otkrivaju pred kamerom, ponekad diskretno i sa oklevanjem, ponekad teatralno i demonstrativno, ono što obično kriju po svaku cenu od očiju drugih: razne situacije, navike, rituale ili različite predmete koji predstavljaju njihove rekvizite za svoja grešna zadovoljstva. Fotograf Odeta Katana prednjači u sasvim prirodnom hvatanju ovih zadovoljstva, bez stvaranja osećaja intruzivnog uplitanja u intimi svojih subjekta.\n“Guilti Pleasures” nastala je u okviru umetničkog kampa u toku od šest meseci za „British magazine” i prvi put je objavljena u „Square Magazine”. Projekat i razni intervjui su kasnije objavljeni u brojnim novinama i časopisima u Nemačkoj (Suddeutsche Zeitung, Stern, Huffington Post), Velikoj Britaniji, Italiji (Repubblica Il post) i SAD (Cosmopolitan). Ceo projekat se može pogledati na sajtu umetnice.\nOdeta Catana je fotografkinja poreklom iz Rumunije sa prebivalištem u Berlinu.\n“Poslednje dve godine pokušavamo da dovedemo izložbu “Guilty Pleasures” u Beograd, i napokon smo to uspeli zahvaljujući saradnji sa Rumunskim kulturnim institutom i Ambasadom Republike Rumunije u Srbiji”, navode organizatori izložbe.\nOdeta Catana i galerija Bartselona vas pozivaju na foto izložbu Grešna zadovoljstva u galeriji Bartselona. Svečano otvaranje je zakazano za ponedeljak 27. mart u 19h i izložba će biti otvorena do 8. aprila.\nSponzori: Cooperativa Agrícola Garriguella\nIncluded in the Festival Belgrade Photo Month\nTAGS: foto izložbagalerija BartselonaGuilti PleasuresOdeta KatanaPlezirPlezir magazin


101 način da detetu pokažete da ga volite - Jelena Holcer\nHome Prodavnica 101 način da detetu pokažete da ga volite\nKnjiga “101 način da pokažete detetu da ga volite”, do sada je mogla da se pronađe samo u štampanom izdanju (Kreativni centar). Prevedena je na mnoge svetske jezike i poslužila kao uzor hiljadama roditelja širom sveta da još više uživaju u svom roditeljstvu.\nMeđutim, ”Škola za roditelje” želi da vas i na ovaj, elektronski način, podseti koliko je važno deci stalno pokazivati podršku, razumevanje, i pre svega, ljubav. Samo kada su deca sigurna u vaše pozitivne emocije, kada su im one jasno i konkretno predstavljene, a ne kada moraju da se nadaju ili pretpostavljaju da one postoje – zaista i mogu da u njima uživaju.\nKnjiga “101 način da pokažete detetu da ga volite”, ponudiće vam osnovu na koju vi lako možete nadograditi svoje ideje za pokazivanje ljubavi deci.\nElektronsku knjigu „101 način da detetu pokažete da ga volite“ dobićete putem e-maila, odmah po potvrdi o prijemu uplate. Istovremeno, obaveštavamo vas da sve vaše uplate za ovu knjigu direktno, kao donaciju, prosleđujemo Svratištu za decu u Beogradu.


Ograničeno radno vreme maloprodajnih objekata - PRIJEPOLJE ONLINE\nOgraničeno radno vreme maloprodajnih objekata\nPrijepolje – Opštinski štab za vanredne situacije u Prijepolju doneo je Odluku o ograničenju radnog vremena u maloprodajnim objektima tokom trajanja vanrednog stanja.\nMaloprodajni objekat trgovinskog lanca “Lala”, foto: www.ppmedia.rs A.Rovčanin\n– Maloprodajni objekti će od ponedeljka do subote raditi od 7 do 15 časova. Stariji od 65 godina u kupovinu će moći nedeljom od 4 do 7 časova. Rad logističkih centara i snabdevanje objekata može da se obavlja tokom celog dana – stoji u Odluci Štaba za vanredne situacije u Prijepolju.\nShodno obaveštenju Vlade Srbije, maloprodajni objekti dobili su instrukcije da se po jedan potrošač može nači na deset kvadratnih metara prostora, uz poštovanje opštih mera prevencije i fizičke udaljenosti potrošača.\nThe post Ograničeno radno vreme maloprodajnih objekata appeared first on PPmedia.


Individualne terapije sprovode oni članovi stručnog tima koji su, pored osnovnog visokoškolskog obrazovanja, stekli dodatne edukacije iz različitih psihoterapijskih modaliteta. Individualna psihoterapija se nadovezuje i nadopunjuje sa grupnim pristupima.\nOvaj vid terapije se sprovodi u cilju prevazilaženja svih problema koji se tiču klijentkinjinog boravka u Javnoj ustanovi, porodičnih problema ili nekih drugih poteškoća. Takođe, ovaj vid terapije ima za cilj da da podršku, ohrabri i motiviše klijentkinje, ali i da kod njih razvije sposobnost za racionalno ponašanje i preuzimanje odgovornosti za svoje postupke. Zbog zavisničkog načina života koji je trajao dugi niz godina potrebno je formirati nove stavove i način mišljenja koji će uticati na promjenu ponašanja i omogućiti emocionalni doživljaj koji zadovoljava osnovne ljudske potrebe i na taj način postati temelj za prestanak konzumiranja psihoaktivnih supstanci.\nKroz individualni rad veoma je važno osnažiti nove uloge koje klijentkinjama omogućavaju da sebe vide na drugi način i da formiraju identitet koji se neće temeljiti na zavisničkoj ulozi koju su imale jako dugo vremena i koja je definisala cjelokupno njihovo ponašanje, stavove i mišljenje.


„General Electric“ i dalje zainteresovan za ulaganje u OIE u Srbiji | Energetski portal Srbije\n„General Electric“ i dalje zainteresovan za ulaganje u OIE u Srbiji\nMinistar energetike, razvoja i zaštite životne sredine prof. dr Zorana Mihajlović u ponedeljak se sastala sa predstavnicima kompanije „General Electric“. Na sastanku se razgovaralo o mogućnostima ulaganja ove kompanije u energetiku Srbije, tačnije u oblast obnovljivih izvora energije, u revitalizaciju trafo stanica starijih od 25 godina, kao i u izgradnju gasnih stanica u projektu „Južni tok“.\nPodsetimo, kompanija „General Electric“ je i ranije bila zainteresovana za ulaganje u Srbiju, posebno u oblast obnovljivih izvora energije. Pre izvesnog vremena, čelnici ove kompanije imali su u planu izgradnju vetroparka u Srbiji čija bi vrednost bila veća od 300 miliona evra. Međutim, početak ove investicije se više puta odlagao, a poslednji put u julu prošle godine zbog toga što investitor nije bio zadovoljan modelom ugovora o otkupu električne energije proizvedene iz obnovljivih izvora.\nS obzirom da će uskoro biti usvojen Nacrt novog Zakona o energetici koji će doneti olakšice investitorima u obnovljive izvore energije, ova oblast postaje sve privlačnija i pristupačnija za ulaganje, tako da je moguće očekivati kapitalne investicije kompanije „General Electric“ u OIE u Srbiji.


Ešton za rešenje u okviru UN\nU Evropskoj komisiji danas je potvrdjena podrška visoke predstavnice EU, Ketrin Ešton, rešavanju pitanja Sirije pod okriljem Ujedinjenih nacija\nTakođe je poručeno da države, uključujući i članice EU, imaju pravo na vlastito razmišljanje o tome.\nNakon što su se juče jasno oglasili ambasadori NATO u Briselu i generalnio sekretar Alijanse Anders Fog Rasmusen:\n"Sirijski režim u svojim skladištima drži hemijsko oružje. Informacije različitih izvora ukazuju da je sirijski režim odgovoran za upotrebu hemijskog oružja u tim napadima. Riječ je o jasnom kršenju medjunarodnih normi i prakse- svaka upotreba ovakvog oružja je neprihvatljiva i ne može proći bez odgovora."\nTe predsjedavajući Spoljno-političkog komiteta Evropskog parlamenta, Elmar Brok:\n"Neprihvatljiva je upotreba oružja za masovno uništavanje, kao što je bio nedavno slučaj. Riječ je zaista o crvenim linijama koje za medjunarodnu zajednicu nisu prihvatljive."\nDanas je iz kabineta visoke predstavnice EU, Ketrin Ešton, poručeno da se uloga Savjeta bezbjednosti iznimno cijeni, ali...\n"Uloga Savjeta bezbjednosti je da osigura medjunarodni mir i riječ je o veoma važnoj ulozi. Ali to ne spriječava nikoga da ozbiljno razmišlja o tome šta je potrebno učiniti", saopštio je portparol Visoke predstavnice, Sebastijan Brabant.\nOvo je izrečeno kao odgovor na svojevrsne kritike koje su se danas čule u Briselu zbog činjenice da Visoka predstavnica nije smatrala za shodno da, poput NATO ili Parlamenta, okupi ministre spoljnih poslova kako bi se utvrdio zajednički, evropski stav o prilikama u Siriji.


RUSKI MINISTAR SPOLJNIH POSLOVA: Reakcija Moskve i Beograda na zabranu leta mora biti zajednička i izuzetno oštra - Naša Borba\nRUSKI MINISTAR SPOLJNIH POSLOVA: Reakcija Moskve i Beograda na zabranu leta mora biti zajednička i izuzetno oštra\nMOSKVA – Reakcija Moskve i Beograda na zatvaranje vazdušnog prostora za avion ruskog ministra spoljnih poslova Sergeja Lavrova treba da bude zajednička i izuzetno oštra, smatra zamenik predsednika gornjeg doma ruskog parlamenta Saveta Federacije Konstantin Kosačev. Portparolka Ministarstva spoljnih poslova Marija Zaharova rekla je u nedelju da su „zemlje koje okružuju Srbiju zatvorile komunikacioni kanal, sprečavajući avion Sergeja Lavrova da preleti”. Crna Gora, Bugarska i Severna Makedonija zabranile su prelet aviona ruske vlade kroz svoj vazdušni prostor, uoči najavljene posete.\n„Sadašnji demarš, naravno, nije u vezi sa avionom. On je usmeren protiv Rusije kao države i protiv Srbije kao države. Reakcija će, nadam se, biti zajednička i izuzetno oštra, u formatu ne samo diplomatskih protesta, već i konkretnih, praktičnih odgovora”, napisao je danas Kosačev na Telegramu.\nOn je ocenio da sadašnji kolektivni otkaz Bugarske, Severne Makedonije i Crne Gore nije odluka samih tih država. „Sve tri zemlje su ulaskom u NATO, ozbiljno i dugo izgubile suverenitet, a Evropska unija za njih i za članice i za kandidate, samo je paravan za ovu sramnu okolnost. Reč je o demaršu Alijanse, a bez Sjedinjenih Država to ne bi moglo biti”, uveren je Kosačev, prenela je Beta.\nPrema njegovim rečima, ovakvim direktnim mešanjem u bilateralne poslove dve suverene evropske zemlje koje nisu članice alijanse, Rusije i Srbije, NATO pokušava da „zarobi i pokori” ostatak Evrope. Nakon toga sledi širenje alijanse na ostatak sveta, gde je Kina strateški cilj broj dva posle Rusije, zaključio je Kosačev.\nPrethodni tekstMINISTARSTVO POTVRDILO: NIS ostaje bez ruske nafte koja stiže preko JANAF\nSledeći tekstERDOGAN: Evropa u panici zbog sukoba u Ukrajini


e-novine.com - Klicali Konuzinu, pozivali na ustanak\nOpskurni skup pod nazivom "Za slobodni Kosmet u slobodnoj Srbiji", upriličen je u organizaciji falangi Naši i Obraz iz srbijanskih borbenih snopova i uz podršku još nekoliko njima ideološki bliskih pokreta i organizacija: "Za Srbiju", "Srpski Slobodari", "Složni" i "Zavetnici Kosova i Metohije". Na protestu su prisustvovale i organizacije "Ultra četnici" i "Slobodna Srbija", a zaviorio se i barjak fašista iz falange "1389" čiji su jurišnici, takođe, uzeli učešća u publici.\nBahanalije je na neosvetljenom Trgu Republike počele su intoniranjem himne Srbije i pojanjem "Oče naš", a prvi koji se obratio okupljenima bio je predsednik Srpskog nacionalnog veća severnog Kosova Milan Ivanović, koji je pre pola godine u poverljivom dokumentu NATO-a označen kao jedan od organizatora nereda i nasilja na graničnim prelazima sa susednim Kosovom i osoba koja kontroliše sve prolaze goriva na severu te države, krijumčarenje lekova i građevinskog materijala.\nIvanović je između ostalog ocenio da se vlast Srbije "odriče Kosova" i izrazio nadu da će to prestati s promenom vlasti, posle poslaničkih izbora. Pored vlasti u Srbiji i samog predsednika Borisa Tadića, Ivanović se u govoru obrušio i na Nevladine organizacije posebno one, kako se izrazio, iz "kruga dvojke" te stim u vezi pomenuo predsednicu Helsinškog odbora za ljudska prava u Srbiji Sonju Biserko.\nTokom najave sledećeg govornika mrkli mrak na Trgu iznebuha je rasteralo svetlo ulične rasvete - stigla struja na centralni trg u prćiji Dragana Drvoseka Đilasa. U tom trenutku na scenu stupa vođa falange Naši, aranđelovački duče, Ivan Ivanović. On se povišenim tonom obrušio na režim i pojedine funkcionere iz vlasti sa akcentom na predsednika države, istovremeno pozivajući na direktan otpor, kako je naveo, marionetskoj vlasti. Ivanović je u delu svog govora lamentirao nad sudbinom Kosova, ali je na kraju skupio odvažnosti i javno obećao "ne sledeće godine u Prizrenu već ove i u Prizrenu i u Prištini", praveći paralelu u vezi omiljene parole srbijanskih fašista i huligana - "sledeće godine u Kninu (Prištini, na Gazimestanu)", itd.\nHarambaša klerofašističkog Obraza Mladen Obradović bio je koncizan tokom svog govora pa je između malo izrečenog, a nebitnog, za svaki slučaj poslovično repetirao parolu da su Radovan Karadžić i Ratko Mladić "najveći srpski heroji", što je automatski izazvalo buru oduševljenja među ljubiteljima srpskih ratnih zločinaca podno njegovih nogu. Istovremeno, donekle instiktivno a više zbog komande grupe huligana sa obeležjima Obraza smeštenih tik ispred improvizovane bine, okupljeni su počeli da skandiraju imena njihovih idola koji greju otomane u haškoj ćuzi.\nMeđutim, sledeći koji se latio ledenog mikrofona na improvizovanoj bini ispostaviće se i kao apsolutni hit protesta. Izvesni Rajko Đurđević iz prestižnog udruženja "Zavetnici Kosova i Metohije", nije birao reči. Odmah nakon što se posve sumnjivim korakom doteturao pred stalak sa mikrofonom, pomahnitali vremešni gospodin je ne birajući reči žestoko "opleo" po "izdajnicima" istovremeno veličajući Rusiju, a publiku je sofisticirano, otprilike u stilu svog imenjaka Vasića iz Šumske, udostojio sa pregršt informacija, između ostalog i doslovce: da je "u toku četvrti rajh" i da je Tadić (Boris, predsednik Srbije) "ustaša" i "kopile". Na isteku svojih pet žutih minuta slave, Rajko je krešendirao obećanjem urliknuvši napuklim glasom - "dićićemo ustanak". Tokom Rajkovog govora rulja je u više navrata klicala "živeo Konuzin", "spasi Srbiju i ubij se, Tadiću Borise", "ustanak" i slično.\nNa kraju, vredi pomenuti i govornika Branka Trklju, predstavnika organizacije pod nazivom "Srpski slobodari", koji je, između ostalog, fingirao krivca za nasilje na Kosovu, a to je zapad kome istovremeno pomažu, kako je rekao, "evropski Srbi", kao i to da su gotovo svi govornici na protestu zatražili da se spreči potpisivanje eventualnog dogovora Beograda i Prištine o predstavljanju Kosova na regionalnim skupovima.\nPo okončanju tirade raja se polako razilazila, a oni najekstreminiji su uz dreku napustili Trg Republike i u povorci se uputili do Hrama Svetog Save gde će se upriličiti i drugo poluvreme bahanalija. Usput su urlali "Nož, žica, Srebrenica", "Ne znam šta mi je - pale mi se džamije!"...\nkosovo (1) beograd (1) obraz (1) klerofašizam (1) protesti (1) fašisti (1) fasizam (1) goran necin (1) fašizam (1) klerofašisti (1) snp naši (1) ultra četnici (1) miting (1)


Jovanović (DNP): Bečić da kaže da li je Mitropolit Amfilohije nepoželjan u Ulcinju – Borba\nJovanović (DNP): Bečić da kaže da li je Mitropolit Amfilohije nepoželjan u Ulcinju\nČinjenica da je potpredsjednik opštinskog odbora URA Ulcinj i funkcioner koalicije “Za 21 vijek” Nevryz Shaptafi bio jedan od predvodnika grupe albanskih jurišnika koji su pokušali da spriječe Mitropolita crnogorsko primorskog Amfilohija da sa sveštenstvom i vjernicima služi liturgiju na Svaču, ukazuje na mogućnost da se ovaj savez svrstao u političku kolonu onih koji u Crnoj Gori sprovode vjersku diskriminaciju i netoleranciju, ugrožavajući osnovna prava i slobode velikom broju građana, ocijenio je Nikola Jovanović, portparol DNP-a i funkcioner DF-a.\nKako se radi o visokom funkcioneru partije Dritana Abazovića koja je koalicioni partner sa partijom koju predvodi Aleksa Bečić, njegovo izgredničko ponašanje, ukoliko ne bude najoštrije sankcionisano, sasvim se sigurno može protumačiti kao stav koalicije “Za 21 vijek”.\n“I poslalo bi jasno poruku da se i ova koalicija uključila u institucionalni i otvoreni obračun protiv Srpske pravoslavne crkve koju sprovodi DPS sa partnerima. Pozivamo Bečića i Abazovića da se javno odrede prema ovom činu nacional šovinizma i vjerske i nacionalne diskriminacije koju je predvodio njihov funkcioner i da javnosti pruže odgovor da li su saglasni sa stavom da mitropolit Amfilohije nije poželjan u Ulcinju. Takođe, potrebno je da javnosti daju odgovor da li osjećaju ličnu i političku nelagodu zbog činjenice da je njihov funkcioner bio jedan od predvodnika ataka na vjerske slobode, vjerske poglavare i sveštenstvo pravoslavnog naroda u Crnoj Gori i da li će zbog toga uputiti javno izvinjenje svim vjernicima koje je njihov funkcioner uvrijedio na najprizemniji način svojim razbojničkim ponašanjem, kazao je Jovanović.\nIako su predvodnici koalicije “Za 21 vijek” sigurno znali da je njihov visoki funkcioner učestvovao u izazivanju nemira koji može da ostavi duboke posledice po međuvjerski i međunacionalni sklad, krajnje je neodgovnro prema javnosti pokušati sakriti tu činjenicu, ili je namjera da se time da prećutna saglasnot za djelovanje.\n“Zvuči zaista ironično da oni koji baštine vrijednosti 21 vijeka, budu upravo ti koji će predvoditi grupu izgrednika i pozivati na vjersku netoleranciju i koji će fizički sprečavati vršenje vjerskih obreda. Paradoks je i da iz ove koalicije pozivaju na obračun sa “pečinskim nacionalizmom” kada je upravo njihov funkcioner najdrastičniji primjer pećinskog nacionalizma, primitivizma i vjerske netrpeljivosti. Prema tome, prije nego optuže druge za pečinski nacionalizam, elementarno pristojno bi bilo da se prvo obračunaju sa narastajućim pećinskim nacionalizmom u svojim redovima, poručio je on.\nUhapšen Beranac: Bivšu djevojku primorao na seks\nŠok u Britaniji: Boris Džonson podnio ostavku!


Ukrajinski poslanik o isticanju gasnog ugovora sa Rusijom: Šta će nam ostati? - Sputnjik Srbija\n01:06 13 April 2021\nUkrajinski poslanik o isticanju gasnog ugovora sa Rusijom: Šta će nam ostati?\n08:40 28.01.2019 (osveženo 16:55 28.01.2019) Preuzmite kraći link\nPrestanak važenja ugovora o tranzitu gasa u Evropu sa Rusijom dovešće do pada ukrajinske ekonomije, izjavio je poslanik Vrhovne rade Vadim Rabinovič za televiziju „Njuzvan“.\nPrema njegovim rečima, u slučaju gubitka tranzita ruskog gasa, Kijev će morati da plati ogromna sredstva za održavanje neaktivnog gasovoda.\n„1. januara (2020) ističe ugovor sa Rusijom o snabdevanju gasom i zagarantovanim količinama. Da bismo održavali čak i prazne cevi, potrebno nam je tri milijarde dolara godišnje. Sada neće biti ništa — novi ugovor nije zaključen. Šta će ostati?“, požalio se Rabinovič.\nProšle nedelje su u Briselu održane trilateralne konsultacije Rusije, Ukrajine i Evropske komisije o tranzitu gasa posle 2019. godine.\nEvropska komisija je predstavila svoj predlog formata budućeg ugovora između Rusije i Ukrajine: on bi trebalo da bude potpisan na period od deset godina, a količine da budu privlačne, između ostalog i za investitore koji će biti pozvani za modernizaciju ukrajinskog sistema tranzitnog gasovoda.\nMinistar energetike Rusije Aleksandar Novak izjavio je da bi ugovor trebalo da bude komercijalno atraktivan, a maršruta bi trebalo da bude konkurentna. Osim toga, Ukrajina mora da podnese jasan plan upravljanja svojim gasnim sistemom, a „Gasprom“ i „Naftogas“ moraju da regulišu sudske probleme.\nStrane su se dogovorile da nastave sa razgovorima u maju.\nMeđutim, prošlog petka zamenica ministra energetike i industrije uglja Ukrajine Natalija Bojko izjavila je da će Moskva navodno biti prisiljena da potpiše sa Kijevom novi ugovor o tranzitu gasa u Evropu, jer neće uspeti da završi izgradnju „Severnog toka 2“ do kraja godine.


bio septicke jame – Portal\nTag: bio septicke jame\nNo Comments on Bio septičke jame\nNakon svih radova koji su uloženi u instalaciju vašeg septičkog sistema i njegovog odvodnog polja, možda ćete se osećati posebno frustrirano ako odvodno polje počne da se ponaša loše. Osnovni problemi mogu uključivati oštećenja ili začepljenja u cevima za odvodnjavanje, zbijeno tlo koje ne prihvata otpadne vode, loše održavanje ili prirodno habanje.\nNeispravan odvod može izazvati niz neprijatnih problema za vaš septički sistem i imovinu. Toaleti i odvodi mogu raditi sporo ili čak prestati da rade. Stajaća voda se može akumulirati u odvodnom polju, stvarajući jak miris pokvarenih jaja koji ukazuje na prisustvo neobrađene kanalizacije na vašem zemljištu.\nKako se tehničari septičkog sistema nose sa problemima sa drenažnim poljem?\nPošto se isti znaci problema koji mogu ukazivati na kvar na drenažnom polju mogu da se pojave i zbog problema sa septičkom jamom ili vodovodom, želećete da zakažete detaljnu inspekciju celog septičkog sistema. Ako se čini da odvodi i otpadne vode i bio septička jama rade, tehničar će potražiti probleme u cevima za odvodnjavanje i zemljištu.\nU nekim slučajevima, odvodno polje prestaje da razlaže otpadnu vodu jer je mast u sistemu smanjila količinu kiseonika koju odvodno polje prima. Tehničari septičkog sistema mogu da otklone ovaj problem dodavanjem enzima u sistem koji razgrađuju mast.\nAko je vaše drenažno polje postalo previše gusto, tehničari vašeg septičkog sistema će možda morati da razbiju tlo kako bi više kiseonika moglo da se kreće kroz njega. Ako korenje drveća ometa rad drenažnog polja, tehničari će možda morati da ih iseku iz zemlje ili ubiju.\nNeki problemi sa drenažnim poljem mogu zahtevati više od puke sanacije. Na primer, ako su cevi odvodnog polja pretrpele nepopravljivu štetu, vaši tehničari će možda morati da zamene ceo rezervoar i sklop cevi. Ako rutinski koristite više vode nego što vaša trenutna septička jama i odvodno polje mogu da podnesu, možda ćete morati da nadogradite ove komponente.\nTags bio septicke jame, otpadne vode, rezervoari, septicke jame


18 Jul 2020 - telegraf - Evropa sve više kupuje električne automobile i hibride\nKorona virus je pokvario poslovne planove širom sveta, ali navala Evrope na električne automobile nije među njima. Pre svega zahvaljujući delovanju država, prodaja automobila u EU sa pogonom na baterije i hibridnim, stoji bolje od ostalih tržišta i to usred recesije zbog pandemije.\nEvropska unija napreduje sa velikim zaokretom u prevozu, što je deo njenih napora u borbi protiv klimatskih promena. Pod pritiskom propisa, proizvođači automobila izbacuju niz novih električnih modela, tako da mogu ispuniti sve oštrija ograničenja zagađenja gasovima sa efektom staklene bašte koja stupaju na snagu iduće godine.\nModeli sa pogonom na baterije sve su pristupačniji, pogotovo zbog toga što je kupovina podržana znatnim državnim subvencijama. Kako je prodaja automobila sa motorima sa unutrašnjim sagorevanjem opala, potražnja za automobilima na baterije i hibridnim pogonom koji kombinuju električne motore sa konvencionalnim, stabilna je ili čak i povećana, pokazuju nedavne statistike.\nTržišni udeo električnih i vozila sa hibridnim pogonom naglo je porastao na glavnim evropskim tržištima tokom prve polovine ove godine, čak i kada je epidemija zatvorila auto-salone u martu i aprilu. Nemačka je zabeležila porast od 8,4 odsto sa 3,4 godinu dana ranije, dok je ukupna prodaja svih vrsta automobila opala za 35 procenata. U Francuskoj je tržišni udeo prodaje vozila na struju skočio na 9,0 odsto sa 2,5 lane. U Švedskoj je rast prodaje tih vozila ove godine 25 odsto, a prošle je bio 10 procenata.\nKupci kažu da su električni automobili zabavni, brzi i tihi, a tehnološki modernizovani, sa dometom i do 500 kilometara, što je dovoljno za većinu potreba. Na autoputevima u Nemačkoj i drugde sve je više stanica za punjenje baterija, koje traje koliko treba da se protegnu noge i popije kafa.\nFolksvagen će, recimo, do kraja godine početi da isporučuje svoj hečbek "ID3" na baterije, počev od 30.000 evra. Neki od trgovaca su zato skoro u potpunosti odustali od konvencinalnih i prešli na električne modele, koji čine čak do 90 odsto njihove ukupne prodaje.\nPored subvencija, kupcima su električni automobili privlačni i jer je korišćenje znatno jeftinije od vozila na benzin ili dizel, a domet im je sve veći. Zato i "Daimler AG", proizvođač luksuznih automobila Mercedes-Benz, kaže da će pojačati napore za smanjenje cene svojih modela.\nGeneralna direktorka kompanije General Motors Meri Bara obećala je "potpuno električnu budućnost" te kompanije, koja razvija 20 električnih modela koje će izneti na tržište širom sveta pre 2023. godine.\nU Kini je smanjenje subvencija krajem prošle godine dovelo do usporavanja prodaje električnih vozila, ali država zaoštrava zahtev da vozila zagađuju sve manje, te su neizbežna električna vozila koja zasad u Kini čine samo 4,9 odsto ukupnog broja četvorotočkaša.


Veliko interesovanje Britanaca za nekretnine u Srbiji22 Nov\nKonferencija "Mogućnosti ulaganja u nekretnine u Republici Srbiji" održana je u Londonu 21. novembra 2007. godine . Ovaj događaj je organizovao Britansko-srpski poslovni savet u saradnji sa Britanskom ambasadom u Beogradu i Ambasadom Srbije u Velikoj Britaniji . Na konferenciji koja je izazvala veliko ...\nProdat luksuzni hotel Admiral u Budvi21 Nov\nBeogradski biznismen Nenad Đorđević je potvrdio podgoričkim Vijestima da je prodao luksuzni hotel Admiral u Budvi. On nije želeo da kaže kome je prodao hotel, ali je kazao da ima još nekretnina u Crnoj Gori. Iako se u Budvi spekuliše da je od prodaje hotela Đorđević inkasirao više od deset ...\nInovacije osvajaju enterijere20 Nov\nDobro uređen prostor poboljšava kvalitet življenja i povećava radnu efikasnost U beogradskom hotelu „Hajat“ nedavno je održano takmičenje za najlepši enterijer izveden „rigips“ materijalima za 2007. godinu. Prva nagrada u kategoriji enterijera izvedenih gips-kartonskim pločama otišla ...\nVeliko interesovanje investitora za slobodne parcele u Novom Beogradu20 Nov\nInvestitori se otimaju za poslednje slobodne parcele u Novom Beogradu, dok za više od 5.587 hektara, koliko zauzima najuža zona beogradskog priobalja, još ne postoje ni urbanistički planovi. Uprkos tržišnom potencijalu i sve većem interesovanju investitora za prestoničke obale, sasvim je izvesno ...\nPad cena nekretnina u Crnoj Gori19 Nov\nZbog visokih cena, koje su uslovile pad tražnje, značajno je usporila trgovina nekretninama u Crnoj Gori. Na najatraktivnijim lokacijama na primorju i većim gradovima prodaja gotovo da je stala, pišu podgoričke Vijesti i podsećaju na upozorenja o "pregrejanoj ekonomiji i cenama nekretnina u Crnoj ...\nKako odložiti plaćanje poreskog duga15 Nov\nU poreskom postupku nadležna uprava donosi rešenje o osnovici, stopi i visini poreske obaveze. Za razliku od poreskog kredita, koji predstavlja umanjenje poreske obaveze po osnovu članova domaćinstva, stanovanja u predmetnoj nepokretnosti i sl., u propisanim procentima, poreska uprava može, na zahtev ...\nMadjarska kompanija CEE pravi komlepks od 400mil.â‚¬ ?07 Nov\nMađarska kompanija CEE najavila je da će u Beogradu graditi poslovno-stambeni kompleks vredan od 350 do 400 miliona evra. Kompanija „Central Juropien Estejts” (Central European Estates), čiji je vlasnik izraelac Juli Ofer, planira da sa lokalnim partnerom u drugoj polovini 2008. godine u Beogradu ...\nCrna Gora – Promet nekretninama ne jenjava07 Nov\nCrna Gora će još više liberalizovati zakone i propise o vlasničkim odnosima, što će biti novi podsticaj za strane investitore. Crnogorski ministar finansija Igor Lukšić je na regionalnoj konferenciji o prometu nekretnina, koji su organizovali beogradski Ekonomist magazin i Vlada Crne Gore, rekao ...\nGrađani Srbije disciplinovani su u plaćanju rata za kredit06 Nov\nDa li zbog jakog obezbeđenja banke ili svesti o dugu, tek samo 1,2 odsto građana ne izmiruje redovno svoje obaveze. Ipak, oni koji kasne, ne moraju da brinu da će banka odmah krenuti sa aktiviranjem hipoteke i prodajom stana, ili da će im, pak, biti oduzet automobil kupljen na kredit. Prvo što mogu ...\nU Beogradu sajam nekretnina i investicija31 Oct\nBeograd će od 6. do 8. decembra biti domaćin drugog sajma nekretnina i investicija „BelRe“, koji će se održati pod kupolama Beogradskog sajma a pod pokroviteljstvom grada Beograda i Agencije za strana ulaganja i promociju izvoza SIEPA. Na ovom sajmu će se naći svi zainteresovani za razvoj investicionog ...\nStrana 479 od 480«««...476477478479480»


Sunday, 21 February 2021 08:34\nMinistarstvo prosvjete i kulture Republike Srpske je, u okviru projekta „Opremanje vaspitno-obrazovnih ustanova u Republici Srpskoj računarskom opremom i softverom“, implementiralo mobilnu android aplikaciju „EDUIS eDnevnik“.\n„eDnevnik“ mobilna aplikacija je namijenjena roditeljima i učenicima osnovnih i srednjih škola (12 srednjih škola), sa ciljem da se unaprijedi i olakša komunikaciju svih učesnika u obrazovnom procesu.\nOva mobilna aplikacija pruža pristup svim informacijama o školskim aktivnostima učenika kroz brzu, jednostavnu i bezbjednu komunikaciju između učenika, roditelja i nastavnika.\nКorišćenjem „EDUIS eDnevnik“ mobilne android aplikacije roditelji na jednostavan i brz način u bilo koje vrijeme i sa bilo kog mjesta imaju uvid u ocjene, izostanke, vladanje, raspored časova, a uz visok nivo bezbjednosti podataka. Takođe, upotrebom ove mobilne aplikacije učenici u svakom momentu imaju uvid u svoje školske aktivnosti i obaveze, pristup čitavoj paleti elektronskih servisa, za realizaciju onlajn nastave i redovnih školskih aktivnosti, ali i zdravo tehnološko okruženje na njihovom putu obrazovanja.\nAplikacija je dostupna na gugl prodavnici (Google Play Store) i svi zainteresovani učenici i roditelji je mogu besplatno preuzeti i instalirati na svoje mobilne telefone.\nPotrebno je da u pretraživaču na gugl prodavnici unijeti “EDUIS eDnevnik” i pretraga će prikazati željenu aplikaciju. Prijava u aplikaciji se vrši sa identičnim eDnevnik nalozima kao i na veb aplikaciji.\nU narednom periodu Ministarstva prosvjete i kulture Republike Srpske planira i razvoj iOS mobilne aplikacija „EDUIS eDnevnik“.


Ko zaposli dva radnika, država mu vraća 75 odsto - Računovodstvo AKTIVA sistem\nVlada Srbije donela je meru po kojoj će država malim preduzećima, ukoliko zaposle do dva radnika, na mesečnom nivou refundirati 75 odsto svih doprinosa koje daju.\nTe mere će za sada trajati dve godine, izjavio je ministar za rad, zapošljavanje, boračka i socijalna pitanja Aleksandar Vulin.\n“Postoje mogućnosti da vam se isplati da zaposlite čoveka, država je tu da pomogne”, rekao je Vulin novinarima u Čačku i dodao da je prošle godine važilo, da ako preduzetnik zaposli osobu preko NZS i dobije subvenciju, morao je da garantuje da će je zadržati 24 meseca.\n“Predviđeno je da se najviše sredstava troši na njihovo zapošljavanje, ove godine na osnovu sporazuma koje je potpisalo Ministarstvo sa NSZ, biće zaposleno 40.918 osoba. Manje od toga ne može, više od toga svakako može, i više od 130.000 ljudi će proći kroz aktivne mere zapošljavanja, odnosno obuke, i tako dalje”, dodao je.\n“Takođe, mogu da dobiju kredit za samozapošljavanje i mnoge druge pogodnosti koje radimo. Čačak je bio grad preduzetnika, on to može da bude i sada, a mi možemo da pomognemo da kroz aktivne mere zapošljavanja, preduzetnici lakše i jeftinije dođu do nove radne snage”, rekao je Vulin.


Partije koje učestvuju na izborima zaklinju se da će steći nezavisnost\nStanovnici Kosova danas biraju novi parlament i opštinske odbornike. Očekuje se da će Kosovski Srbi bojkotovati izbore, dok se sve vodeće političke partije u pokrajini zaklinju da će se izboriti za nezavisnost od Srbije.\nKosovski parlament rezervisao je deset poslaničkih mesta za srpsku manjinu u pokrajini, ali po svemu sudeći, srpski birači poslušali su pozive na bojkot današnjeg glasanja. Lider Srpske liste za Kosovo,Oliver Ivanović, kaže da nije iznenađen.\n"Srpski građani na Kosovu su pod pritiskom Beograda da ne izađu na glasanje, ali taj pritisak je gotovo nepotreban, jer se svi plaše da bi učešće na izborima moglo da potkopa pregovaračku poziciju srpske delegacije".\nDanašnji parlamentarni i lokalni izbori su prvi u organizaciji lokalnih vlasti od 1999, kada su Ujedinjene nacije preuzele kontrolu nad pokrajinom. Vodeći albanski kandidati na izborima odbacuju bilo koje rešenje za budući status, osim potpune nezavisnosti Kosova. Dosadašnji premijer Kosova i bivši komandant OVK Agim Čeku odlazi sa položaja, a vladajući Demokratski savez Kosova predsednika Fatmira Sejdiua, bar prema predizbornim anketama, zaostaje za opozicionom Demokratskom partijom Kosova, koju predvodi još jedan bivši komandant OVK, Hašim Tači. On je biračima obećao potpuno otcepljenje od Srbije, odmah posle 10. decembra, kada bi trebalo da se završe direktni pregovori Beograda i Prištine pod pokroviteljstvom međunarodne trojke EU, SAD i Rusije. Uprkos svemu, ne očekuje se da će Tačijeva stranka osvojiti dovoljno glasova da izbegne formiranje koalicije sa vladajućom partijom.


Počinje polaganje male mature, testiranje nadziru i direktori škola\nNaslovna Info Srbija Počinje polaganje male mature, testiranje nadziru i direktori škola\nPolaganje male mature počinje danas i trajaće do srede, a više od 71.000 osmaka rešavaće zadatke iz srpskog, matematike i kombinovanog testa.\nMala matura predstavlja zvaničan završetak osnovne škole, a od rezultata testiranja zavisiće izbor budućeg zanimanja učenika, kao i koju će srednju školu izabrati.\nOsmaci će danas rešavati zadatke iz srpskog, u utorak iz matematike, a u sredu će raditi kombinovan test, sastavljen od pitanja iz biologije, istorije, geografije, fizike i hemije.\nKonačni rezultati ispita biće saopšteni 28. juna, a upis učenika u srednje škole biće 9. i 10. jula.\nRanijih godina bilo je i neregularnosti i prepisivanja, zbog čega ministar prosvete Mladen Šarčević najavljuje da će ove godine kontrola biti stroža nego ikada, a da je planirano, kada se steknu svi propisani uslovi, pokrivanje prostorija za malu maturu kamerama.\nMinistar je pre nekoliko dana rekao da će u 10 odsto škola ove godine tražiti da, umesto nastavnika, direktor i njegov tim nadziru malu maturu i direktno odgovaraju za regularnost, te da će angažovati i sve svoje pomoćnike i načelnike kako bi se sprečilo prepisivanje.\nTestovi se nalaze pod strogim merama bezbednosti, danas će ih načelnici školskih uprava predati direktorima škola, a pomoćnica ministra prosvete zadužena za predškolsko i osnovno obrazovanje Vesna Nedeljković kaže da je dan pre završnog ispita samo šest osoba znalo kako testovi izgledaju i kakvi su zadaci. Ona je rekla da je mali broj ljudi uključen u pripremu završnog ispita i da su primenjene opsežne mere bezbednosti. Navela je da su svi uključeni u proces potpisali izjavu o tajnosti, a takvu izjavu su takođe potpisali ljudi koji učestvuju u distribuciji testova od mesta gde se štampaju do škole.\n„Kada dođu do punktova gde se (testovi) isporučuju školama, neposredno pred polaganje, direktori škola su obavezni da na određenom mestu preuzmu testove najkasnije do pola osam i da ih odnesu u svoje škole, zaključaju u sefove, a tek pred đacima, u prostoriji gde se polaže, iz sigurnosnih kesa pred učenicima se otvaraju testovi“, navodi Nedeljković.\nDirekori su, naglasila je, obavezni da sede u prostoriji u kojoj se radi test, a postoje i supervizori i dežurni nastavnici. Svako ko učestvuje u procesu ima pojedinačnu odgovornost, istakla je Nedeljković i podsetila da je, kada je prošle godine ministar prosvete hteo da smeni direktore u školama gde se prepisivalo, izgovor bio da oni nisu bili prisutni na testiranju.\ntest iz srpskog\nPrethodni tekstPreminuo Ljubomir Ćućuz, fudbalska legenda Bačke\nSledeći tekstOni su mladi i ambiciozni i ne planiraju da napuste Srbiju


Dansko iskustvo srpskih lokalnih medija - Slavko Ćuruvija fondacija\nDa li ste znali da agent koji prodaje reklamni prostor u regionalnom izdanju danskog dnevnog lista „Jilands posten“ može klijentu na mobilnom uređaju da pokaže kako je izgledao svaki oglas njegove firme u poslednjih 140 godina? Upravo je prenošenje takvih iskustava bila svrha studijske posete predstavnika lokalnih medija iz Srbije Danskoj, koju je u aprilu organizovala Fondacija Slavko Ćuruvija, uz podršku Ambasade Kraljevine Danske.\nPoseta je organizovana u okviru projekta “Unapređenje medijskih sloboda u Srbiji”, među čijim je ciljevima i razvoj ekonomske održivosti lokalnih medija u Srbiji.\n„‘Jilands posten’, koji je osnovan kao regionalni medij, da bi tokom svoje duge istorije prerastao u list od nacionalnog značaja, digitalizovao je svoju celokupnu arhivu i u stanju je da demonstrira svoju posvećenost svakom oglašivaču. To ostavlja snažan utisak na njihove partnere“, objašnjava Miroslav Dragin, tehnički urednik „Kikindskih“ i jedan od učesnika posete.\nU šestodnevnoj poseti Danskoj su, uz Dragina, bili i Vitomir Ognjanović, jedan od osnivača i direktor onlajn portala „Južne vesti“, i Dejan Miladinović, vlasnik i urednik kruševačkog nedeljnika „Grad“. Oni su u gradu Arhusu, odakle je „Jilands posten“, i Kopenhagenu, gde im je domaćin bila redakcija još jednog velikog danskog dnevnog lista „Politiken“, mogli da se upoznaju sa poslovnim modelima ovih medija i razvojem njihovih digitalnih platformi.\n„To nisu iskustva koja se mogu bukvalno primeniti u Srbiji, ipak je Danska visokouređena zemlja. Međutim, bila je to prilika da vidimo kako su organizovane novine u Danskoj i na koji način su se oni izborili sa globalnim trendom smanjivanja štampanog tiraža i izazovima u kreiranju digitalnih izdanja. To je bilo veoma korisno, jer je reč o univerzalnim problemima sa kojima se srećemo i u malim redakcijama kao što su ‘Kikindske’. Pokazali su nam nov način razmišljanja i nešto čemu bi trebalo da težimo u budućnosti“, kaže Miroslav Dragin.


Popusti i do 30 odsto za crnogorsko primorje\nCrnogorsko primorje tokom predstojeće letnje sezone gostima će ponuditi nove smeštajne kapacitete i sadržaje, a tokom sajma u Beogradu posetiocima se nude popusti za letovanje koji iznose i do 30 odsto, izjavila je direktorka Nacionalne turističke organizacije Crne Gore Željka Radak Kukavičić.\n„Prvi dan na Sajmu turizma u Beogradu protekao je dosta uspešno i verujem da ćemo i narednih dana imati priliku da širokoj publici predstavimo kompletnu ponudu Crne Gore. Lokalne turističke organizacije i turistička privreda pažljivo priprema pakete koje će predstaviti zaintersovanima“, rekla je Kukavičić.\nKako je kazala, u Crnoj Gori ove godine u odnosu na prethodnu biće novih smeštajnih kapaciteta, novih sadržaja, brojnih kulturno-zabavnih manifestacija i programa, koji će trajati sve do oktobra.\nKako je kazala, pored letnje turističke sezone, u ponudi su i paketi koje je turistička privreda pripremila, i već od marta biće ponuđeni popusti za produžene vikende.\n„Svi oni koji dođu na sajam imaće priliku prvo da vide šta je u ponudi a to su planinarenje, brojne tematske rute, gastronomska kuhinja, pića…Verujem da će svi koji dođu iskoristi priliku ranog bukinga i sajamskih popusta koji su pripremljeni“, rekla je Kukavičić.\nOna je navela da je celo crnogorsko primorje pripremilo sajamske popuste zavisno od hotelske grupe i oni se kreću čak i do 30 odsto.\n„Inače, Crna Gora kao destinacija ima ponudu koja je prilagođena gostima različitih platežnih struktura pa tako u Crnoj Gori u samom špicu u privatnom smeštaju možete da nađete krevete od 8 evra do stotine evra, zavisno od kvaliteta turističke ponude“, rekla je ona.\nTakođe je kazala da su cene u vanpasionskoj ponudi u ovom trenutku niže nego u Srbiji i da se u odnosu naprethodnu godinu nisu menjale.\n„Svi koji žele da dođu, nadamo se da će se vratiti zadovoljni kako sa aspekta kvaliteta, tako i cene“, rekla je ona.\nGovoreći o tome što turisti usled turbulencija koje se dešavaju izbegavaju letovanje u nekim državama gde su ranije letovali, ona je kazala da za turizam kao granu bilo kakve turbulencije i krize nisu dobre, ali da je činjenica da turisti koji biraju mirne, sigurne destinacije.\n„Prošle godine imali smo interesovanja zapadnoevropskih trižišta, ali i gostiju iz Rusije“, rekla je Kukavičić i dodala da se očekuje i predstojeća uspešna turistička sezona.\nGovoreći o zajedničkom nastupu zemalja regiona, ona je kazala da je to veoma važno i da Crna Gora i Srbija imaju odličnu turističku saradnju, koja se između nacionalnih turističkih organizacija i ministarstava u prethodnom periodu unapređivala iz godine u godinu.\n„Imali smo zajednički nastup kada je u pitanju trižište Kine, zatim u Abu Dabiju, Azerbejdžanu, zatim u okviru inicijative centralno evropskih zemalja…“, rekla je ona.\nCilj je da se saradnja nastavi i da kao zemlje regiona podignemo kvalitet ponude, da je objedinimo i verujem da ćemo kao region imati pozitivne rezultate, istakla je sagovornica Tanjuga.\nBudući da će Crna Gora iduće godine biti zemlja partner na Međunarodnom sajmu turizma u Beogradu, ona je kazala da Turistička organizacija Crne Gore nastoji da svake godine učešće na sajmu bude zapaženije i drugačije, a da će na tome posebno poraditi i za naredni sajam.\n„Što se tiče programa neka to ostane mala tajna ali sigurno ćemo celu godinu iskoristiti da na ovom trižistu predstavimo ponudu, učvrstimo partnerstvo i učinimo ga opipljivijim“, poručila je Kukavičić.\n19.02.2016 u 20:43 / Odgovori\nJoš bolje 100% popust ko ne ode u C. G.\nSki-centri: Francuska (1)\nUvo je beskorisno ako misao luta. Rabindranat Tagore, indijski pesnik i filozof\t(1861-1941)\tJoš misli poznatih...\tDa li ste znali


Zvezda: pao je šampion Evrope, kako neće Zadar! - Meridianbet Vesti\nAktuelnosti Author:\tCentrala Bg - 02/01/2017\nAko je u poslednjoj Zvezdinoj utakmici u 2016. godini pao šampion Evrope CSKA, zašto u prvoj u 2017 ne bi pao Zadar?\nČak i da nije nadigrala ko zna kojeg velikog šampiona u svom ”dvorištu”, Zvezda bi bila apsolutni favorit protiv Zadrana, koji je u istoriji ABA lige, samo jednom uspeo da nadigra Crveno-bele u Beogradu!\nTrener Dejan Radonjić ima na raspolaganju sve košarkaše, što će mu definitivno olakšati posao u nekadašnjem Pioniru. U klub je stigao i Dion Tompson, Amerikanac koji je donedavno igrao za Galatasaraj, a postoje velike šanse da za novi klub debituje već u ponedeljak uveče.\nPosle petnaest odigranih kola, Crvena Zvezda je jedina bez poraza, pa ne treba praviti neke posebne analize da bi se utvrdilo je ova sezona u regionalnoj ligi potpuno liči na dve prethodne.\nZadar je u prošlom kolu na svom parketu savladao Budućnost ukazavši na veliku dubinu problema u kojima se nalazi podgorički tim, a sebi obezbedio šestu ligašku pobedu.\nTrener Plantak i dalje ne može da računa na sve svoje igrače, budući da su povređeni Vladović i Jurica, kao i da je nekolicina obolela od gripe.\nZvezda se u oktobru vratila iz Zadra sa čak 37 poena viška, što je bila deveta uzastopna pobeda Crveno-belih nad svojim današnjim protivnikom. Inače, Od poslednjeg trijumfa Zadrana u ovom duelu je prošlo više od četiri godina, a od jedinog beogradskog, čak više od šest!\nTags:ABA, Crvena Zvezda, Dejan Radonjić, Dion Tompson, liga, Zadar


Omladinci spremni za Olimpijakos\nOmladinci Crvene zvezde će u okviru najelitnijeg takmičenja za fudbalere do 18 godina dočekati Olimpijakos. Utakmica je na programu u utorak od 16 časova na stadionu FK Voždovac, a očekivanja pred susret sa grčkim timom izneli su Aleksa Matić i Aleksandar Lukić.\nCrveno-beli juniori nakon pobede protiv bisera koji se kale u našoj filijali Grafičaru (4:1), u dobrom raspoloženju dočekuju susret sa Olimpijakosom.\n- Očekuje nas veoma teška utakmica protiv ekipe koja je sjajno fizički pripremljena i starija od nas. Marljivo se spremamo za utakmicu protiv Olimpijakosa, radimo detaljno na taktici i verujem da ćemo u utorak odigrati kvalitetan meč. Naravno, Crvena zvezda uvek ide na pobedu i to je ono što svi u timu priželjkujemo - istakao je Aleksa Matić, vezni fudbaler našeg tima.\nNaši omladinci su u prvoj utakmici protiv Bajerna remizirali (0:0), a priliku za istorijski trijumf imaće u utakmici protiv tima iz Grčke.\n- Poštujemo Olimpijakos, ali verujemo u sebe. Siguran sam da će utakmica biti dinamična kao i ona u Minhenu. Prethodne nedelje smo detaljno analizirali tim iz Grčke i zajedno sa stručnim štabom došli do zaključka o njihovom kvalitetu. Nedostajaće nam Radulović koji je u prethodnoj utakmici dobio crveni karton, ali verujem da ćemo i uprkos tome uspeti da ostvarimo pozitivan rezultat - rekao je defanzivac rođen 2002. godine, Aleksandar Lukić.\nUlaznice za utakmicu koja se igra u utorak od 16 časova na stadionu FK Voždovac se mogu kupiti samo za zapadnu tribinu po ceni od 300 dinara. Karte su puštene u prodaju, a ukoliko ih niste još uvek kupili, to možete učiniti na sledećim mestima:\n- Ponedeljak od 10 do 18 časova, blagajna stadiona "Rajko Mitić".\n- Utorak od 10 časova pa sve do početka utakmice na blagajni stadiona FK Voždovac.\nDođite na utakmicu i podržite naše bisere u novom evropskom izazovu.


CEAS:Kontrola u redu,sprečiti kriminalizaciju UG u medijima - Centar za evroatlantske studije - CEAS\nCEAS navodi da tu kontrolu za sada ne vidi kao pritisak na rad, ali da se nada da će se određene proceduralne nedoumice što pre razrešiti što je u obostranom interesu.\nU saopštenju se naglašava da je nedavno objavljeni spisak osoba i organizacija za koje se traži provera transakcija nepotpun, što su potvrdili i novinari koji su ga objavili, pa, dodaje se, nije jasno kako se zaključuje na koga se vrši pritisak.\nCEAS navodi da, suprotno mnogima sa spiska, ne smatra da je Uprava za sprečavanje pranja novca time kriminalizovala tu organizaciju jer ona spisak nije objavila, niti u taj kontekst kasnije stavila kroz izjave svojih predstavnika.\nU saopštenju se kaže da je "interesantno je da takozvani istraživački portali i mediji, kao što su European Western Balkans, BIRN i Nova S, nisu preneli stav CEAS-a, iako se našao na pomenutom spisku nekoliko puta".\n"CEAS i dalje zadržava sumnje u namere onih koji su spisak objavili, a pogotovu posle izjave advokata Vladimira Todorića, u kojoj se ogoljava antagonizam samoproklamovane demokratske opozicije koja je ovaj slučaj iskoristila da pruži, po nama, neiskrenu podršku, prema udruženjima građna koja vide i podržavaju pozitivne pomake, ili ukazuju na objektivne okolnosti u kojima vlast u Srbiji deluje. Njihova arbitrarnost je očita, dok je kod spomenute Uprave još nismo videli", stoji u saopštenju.\nPodsećamo se da su udruženja građana, među kojima i CEAS bili subjekti mera paketa državne podrške usled krize uzrokovane Covid-19 epidemijom, što takođe pozdravljamo.\nS druge strane, dodaje se, CEAS godinama ukazuje na pritisak koji u formi sistemskog širenje neistina, diskreditacije, zastrašivanja i kriminalizacije sprovode televizije sa nacionalnom frekvencijom i pojedini narodni poslanici poput Vojislava Šešelja, kao i "tabloidi koji primaju pomoć od države u raznim formama".\nCEAS navodi da se državni akteri nikada nisu na to osvrnuli, a kamoli osudili, iako takva satanizacija NVO predstavlja i bezbednosni rizik, "o čemu svedoči bezbroj pretnji koje primamo, i otežava sprovođenje redovnih aktivnosti".\nDodaje se da, nažalost i relevantni strani akteri pre ukazuju da loš odnos prema udruženjima građana šteti ugledu Srbije, a ređe se osvrću na operativne teškoće samih udruženja građana koje to prouzrokuje.\nCEAS podseća da su udruženja građana u Srbiji poreski obveznici kao i svi drugi koju rade po pozitivnim propisima, te da su u obavezi da podnose finansijske izveštaje koji su, kako se naglašava, javno dostupni.\n"Toksične izjave, poput one koju je dao Ratko Dmitrović, budući narodni poslanik na listi Srpskog patriotskog saveza (SPAS) Informeru, u kojoj je nazvao NVO sektor ''gujama prisojkinjama koje ciču'' su još jedan pokazatelj sistemskih kampanja širenja neistina i diskreditacija organizacija, udruženja i pojedinaca koje itekako otežavaju rad i vrše pritisak. Odsustvo reakcije na njegovu skandaloznu ocenu da i treba da se sankcionišu svi koji „pljuju po Srbiji, Srbima, RS, Vučiću, patrijarhu, SANU...“ je dobar osnov za sumnju u način nadzora nad NVO u Srbiji", ističe CEAS.\nU saopštenju se podseća da Savet Evrope poziva države članice, među kojima je i Srbija, da poštuju pravo na slobodu udruživanja koje je određeno Rezolucijom Parlamentarne Skupštine Saveta Evrope 226 iz 2018. godine.\nUkazuje se da je na osnovu rezolucije Srbija u obavezi da civilnom društvu obezbedi okruženje u kojem može neometano da radi, što uključuje mogućnost civilnom društvu da traži, prima i koristi transparentna finansijska sredstva i druge resurse, bilo domaće ili strane, te mogućnost rada bez ikakvih smetnji i zastrašivanja putem kampanja protiv NVO.\n"Zbog svega gore navedenog, CEAS smatra da bi bilo jako dobro da se i nadležni iz Uprave, i drugi iz Ministarstva finansija, APR i drugih državnih organa koji su povezani sa radom UG, ali pre svega uticajni političari iz vlasti, odrede prema tabloidnoj satanizaciji UG koja se neretko realizuje i zahvaljujući našim poreskim davanjima", stoji u saopštenju.\nDodaje se da u pitanju nije nikavo „dizanje dreke“ zarad dobijanja sredstava, već zahtev da se UG u Srbiji tretiraju kao legitimni akteri javnog života na način koji to očekuju relevantne mođunarodne organizacije čiji je Srbija punopravni član.


Beograd i Priština "vozaju" Srbe | KoSSev\nDok će se o sudbini RKS tablica odlučivati u okviru briselskih razgovora (a predlog srpske strane je da takva vozila dobiju probne tablice bez dodatnih troškova), Beograd je pre pola godine ušao u razgovore o proširenju polise osiguranja na Kosovo, i sa Evropskom unijom i Savetom biroa zelene karte usaglasio tekst memoranduma o razumevanju.\nTo znači da građani neće više plaćati dodatno osiguranje za vozila sa KS tablicama (uglavnom ih imaju Srbi). Međutim, da bi se to i realizovalo potrebno je da isti ugovor potpiše i Priština (pod posebnim uslovima), ali očigledno zbog političke pat pozicije, o toj temi se i ne oglašava.\nUticajna braća regulatori\nZanimljivo da je šef prištinskog tehničkog tima za pitanja osiguranja Rahim Pacoli, brat najbogatijeg Albanaca Bedžeta Pacolija, dok je na čelu Biroa osiguravajućih društava Gani Tači, stariji brat odlazećeg kosovskog premijera Hašima Tačija. I u Udruženju osiguravača Srbije nalazi se brat premijera Srbije - Andrej Vučić. On je imenovan kao nezavisni član nadzornog odbora.\n- Prvo smo pokušali da nađemo modalitet za uvođenje nekog posebnog, jeftinijeg osiguranja, ali na žalost nije bilo moguće, ne samo zbog osiguravajućih društva, nego i zbog zakonskog okvira u toj oblasti, gde ni Narodna banka Srbije (koja je regulatorno telo) nije uspela da pronađe rešenje. Tada se pristupilo razgovorima sa EU i Prištinom o tome kako da se problem reši, pošto osiguravajuća društva sa Kosova nemaju nikakve šanse da postanu deo sistema zelene karte jer su daleko od ispunjavanja uslova - kaže izvor "Vesti" blizak pregovaračkom timu.\nKosovo nije deo sistema zelene karte niti ima potpisan bilateralni sporazum sa nadležnim institucijama u Beogradu. Evropska unija je predlagala da se direktno potpiše sporazum između Udruženja osiguravača Srbije i kosovskog Biroa osiguravajućih društava (KIB), ali tu nije problem samo političkog principa.\n- Nijedna od država u okviru EU koja je priznala Kosovo ne želi da ni da razmišlja da isti sporazum o osiguranju potpiše sa kosovskim Biroom osiguravajućih društava. Visina osiguranja za tako registrovana vozila u Hrvatskoj, Mađarskoj i Grčkoj iznosi oko 350 evra na mesečnom nivou. Oni koji su pak, potpisali sporazum (Albanija, Crna Gora i Makedonija) sa Prištinom, to su i skupo platili, pošto im KIB nije uplatio ni centa na ime odštete - dodaje naš izvor.\nUmesto da pomogne, cena osiguranja katastrofalno udara po džepu Srbe sa Kosova, koji po istim tim briselskim dogovorima moraju da imaju bar KS tablice. Njima pri ulasku u centralnu Srbiju osiguravajuće kuće naplaćuju polisu od 108 evra za mesec dana. Ako na KiM ne žele da na ulicama budu "nacionalno prepoznatljivi", odnosno imaju RKS table, pri prelasku Merdara na tih 108 evra osiguranja Srbi moraju da daju još 2.000 dinara za probne tablice čije korišćenje plaćaju još 500 dinara po danu. Dakle, Srbina južno od Ibra, mesec dana boravka u centralnoj Srbiji košta najmanje 250 evra.\nOd kompanije Dunav osiguranje nismo dobili odgovor na pitanje koliko dnevno prikupe novca od naplate polisa osiguranja, ali nam je umesto toga rečeno da je "nacionalna struktura stranaka koje plaćaju polise graničnog osiguranja je sledeća: 95 odsto su Albanci, a pet procenata Srbi (možda i manje jer oni poseduju dvojne registracije vozila)". Na isto pitanje iz Udruženja osiguravača Srbije nam je odgovoreno da "što se tiče prikupljenog novca, to je van naše nadležnosti".\n- Izveštaje o poslovanju, osiguravajuća društva su obavezna da podnose Narodnoj banci Srbije, koja je regulator tržišta, a ne nama - kažu oni.\nU "Dunav osiguranju" kažu da oni ne određuju cenu polise, već su "samo izvršilac naloga, i neko koje je određen da se bavi ovim poslom od strane Udruženja osiguravača Srbije i Vlade Srbije".\n- Cenu polise osiguranja, period trajanja osiguranja i sve ostalo vezano za ovu vrstu proizvoda je odredilo Udruženje osiguravača Republike Srbije, a ne Kompanija Dunav osiguranje, kažu u "Dunav"-u.\nU Udruženju osiguravača Srbije na isto pitanje, odgovorili su nam pozivajući se na uredbe i propise.\n- Polisa osiguranja za ulazak u Srbiju košta 100 evra za period od mesec dana. Taj režim i ta cena je na snazi od maja 2010. godine, a primenjuje se na sva vozila koja ulaze u centralnu Srbiju, a ne poseduju zeleni karton. Na primer, vozila iz EU ne moraju da imaju zeleni karton, na osnovu potpisanog Multilateralnog sporazuma po kojem je za ulazak u Srbiju ili ulazak u EU vozila sa srpskim tablicama, dovoljna registarska oznaka tj. registarska nalepnica. Sva ostala vozila na koje se ovaj sporazum ne primenjuje ili nije potpisan bilateralni sporazum sa tim državama moraju da imaju zeleni karton ili da plate polisu prilikom ulaska u Srbiju. Taj režim, odnosno 100 evra za mesec dana, primenjuje se i na vozila sa tablicama KS i RKS, na osnovu odluke Vlade Republike Srbije i to je jedini način naplate osiguranja jer KiM nije niti može biti član međunarodnog Biroa zelene karte, zaključuju u Udruženju osiguravača Srbije.


U Feneru složni: "Partizan nas namučio" - Sportske.net\nU Feneru složni: "Partizan nas namučio"\nKošarkaši Fenerbahčea složili su se u oceni da su jako teško došli do četvrtog trijumfa u Evroligi i da je Partizan u prvom delu meča bio dominantnija ekipa.\nKošarkaš Fenerbahčea Bojan Bogdanović rekao je da je njegova ekipa rešila utakmicu s Partizanom kada je neutralisala odličan skok protivnika u napadu.\n"Nije bilo nikakvih iznenađenja na utakmici. Znali smo da je Partizan agresivan tim i dosta su nam pravili problema napadačkim skokom, za koji smo znali da će biti ključan. Rešili smo utakmicu kada smo to zatvorili i kada smo povezali nekoliko šutova", rekao je Bogdanović.\nPartizan je u hali "Pionir" izgubio od Fenerbahčea sa 88:78 u 4. kolu Grupe A Evrolige.\n"Pravili su nam probleme skokom, Partizan je imao dosta drugih napada, a mi nekoliko grešaka. Možda je i publika uticala, ali u drugom poluvremenu nije bilo problema. Znali smo šta će se desiti i pre no što smo došli u halu: publika pravi dobru atmosferu i dobar pritisak na gostujuće igrače", kazao je Bogdanović.\nBogdanović koji je bio najefikasniji sa 26 poena, istakao je da nije bitno ko postiže koševe, jer njegova ekipa "ima veliku širinu u napadu".\nCentar turske ekipe Luka Žorić rekao je da njegov klub koji je neporažen u svih 12 utakmica ove sezone, kroz pobede gradi tim.\n"Igrali smo agresivno u drugom poluvremenu. Tako je trebalo da igramo od početka, i na kraju smo pobedili lakše nego što smo mislili. Tek je početak sezone i ekipa se lakše gradi kroz pobede", rekao je Žorić.\nOn je dodao da je sa trenerom Željkom Obradovićem jednostavno raditi i "u svakom trenutku se zna šta treba. Nepotrebno je pričati o njemu kao treneru i pedagogu", naveo je centar reprezentacije Hrvatske.\nČlan turskog nacionalnog tima rođen u Bosni i Hercegovini, koji je ranije predstavljao i Sloveniju, Emir Preldžić kazao je da je Fenerbahče pobedio zbog iskustva.\n"Nije bilo lako, borili smo se i mi i oni, ali smo mi bili iskusniji. Partizan je sjajno otvorio utakmicu, pokušavali smo da držimo korak. Bilo je teško vratiti se, ali i isključenje Vujoševića nam je u tome pomoglo", kazao je Preldžić.\nFenerbahče će u petom kolu u četvrtak dočekati Nanter, dok će Partizan gostovati u Moskvi, protiv CSKA.


Fabrika čokolade u Novom Sadu se gradi brže od planiranog - do kraja godine konačan stav japanske kompanije Nidek\nTo bi bila revolucija u reindustrijalizaciji Novog Sada i naše države\nGradonačelnik Novog Sada Miloš Vučević izjavio je da se do kraja godine očekuje konačan stav japanske kompanije Nidek o investiciji u Novom Sadu.\nTokijski mediji: Nidek spreman da uloži 1,9 milijardi dolara u fabriku u Novom Sadu\n"Imali smo nekoliko razgovora sa predstavnicima kompanije i pre izvesnog vremena je bio drugi čovek komapnije. Očekujemo da kraja godine končan stav", rekao je.\nNaveo je da je Srbija u konkurenciji sa dva grada iz dve velike evropske države.\n"Dali smo najbolje uslove, to bi bila jedna revolucija u reindustrijalizaciji Novog Sada i naše države", rekao je.\nInvesticije nisu stale, fabrika Beri Kalebo se gradi, "čak i brže", naveo je Vučević koji veruje da će u februaru moći da bude otvaranje te fabrike.\nPoručio je da to neće biti samo fabrika slatkiša, već i akademija čokolade. "Mislim da će polovinom novembra Beri Kalebo imati potpisan sporazum sa Tehnološkim fakultetom gde će direktno raditi sa profesorima i studentima na proizvodnji nekih novih stvari, novih slatkiša".\nOn je naveo da je to najveći proizvođač kakaa i čokoladnih proizvoda - "rade za sve najveće brendove čokolade".\nizvor: Prva, b92.net, agencije, foto: PublicDomainPictures, Pixabay\nberi kalebo čokolada fabrika fabrika čokolade investicije nidek Novi Sad


Osnovne informacije - Institut za biologiju mora\n/ INSTITUT ZA BIOLOGIJU MORA\nU aktu o osnivanju tadašnjeg Zavoda za biologiju mora, koji je usvojila Narodna Skupština Crne Gore, stoji da je jedan od osnovnih ciljeva osnivanja Zavoda upravo zaštita i proučavanje Jadranskog mora, sa posebnim akcentom na područje južnog Jadrana. Ta odrednica je svih ovih godina rada bila osnovna vodilja svih radnika Instituta za biologiju mora.\nTrenutno su u Institutu za biologiju mora zaposlena 34 radnika, od čega 12 doktora nauka i 6 studenata doktorskih studija, čije uspješne odbrane doktorata očekujemo uskoro uz popunjavanje nedostajućih pozicija u svim Laboratorijama Instituta.\nMeđunarodna saradnja i prepoznatljivost Instituta je postignuta na nekoliko nivoa. Multidisciplinarnost istraživanja morskog ekosistema učinila je da smo u 2016-toj godini imali 32 naučno-istraživačka, bilateralna i stručna projekta. Najveći broj međunarodnih projekata se finansira iz predpristupnih sredstava Evropske unije kroz različite programe i to: FP7, IPA ADRIATIC CBC PROGRAMME, INTEREG MED. Od posebnog je značaja pomenuti i uspješnu dugogodišnju saradnju sa Organizacijom za hranu i poljoprivredu Ujedinjenih nacija (UN FAO) sa sjedištem u Rimu, koja se kroz projekat ADRIAMED sprovodi na polju održivog ribarstva na području Jadranskog mora.\nU prethodnom periodu rekonstruisan je veliki dio Instituta za biologiju mora. Zahvaljujući podršci Ministarstva poljoprivrede i ruralnog razvoja Crne Gore, kroz IPA program pomoći sektoru ribarstva u Crnoj Gori, rekonstruisana je kompletna krovna konstrukcija, prvi sprat, renovirane su Laboratorije, od čega izdvajamo kompletno opremljenu mikrobiološku laboratoriju. Kroz isti grant nabavljeno je novo istraživačko plovilo u dužini od 12 metara- NEMIRNA II, kao osnovno sredstvo rada u Institutu. Javno Preduzeće za upravljanje morskim dobrom je uložilo značajna sredstva u rekonstrukciju obale Instituta.\nInstitut za biologiju mora je dio prvog Centra izvrsnosti u Crnoj Gori, projekta koji se finansira od strane Ministarstva nauke Crne Gore kroz program Svjetske banke za Visoko obrazovanje i istraživanje za inovacije i konkurentnost - HERIC. Kroz ovaj grant, nabavljena je vrijedna naučno-istraživačka oprema koja će dugoročno biti oslonac svim budućim multidisciplinarnim sektorima istraživanja u Institutu.\nRazvoj turizma, pomorskog saobraćaja, ribarstva i svih drugih sektora koji su direktno ili indirektno vezani za naše more, imaju manje ili veće negativne posledice po morski ekosistem Jadranskog mora. Pod pritiskom klimatskih promjena, nekontrolisanog ispuštanja balastnih voda, odlaganjem otpada u more, detektovano je prisustvo većeg broja invazivnih vrsta riba, rakova, školjki i drugih organizama. Zbog svega ovoga zaštita i održivo koriščenje morskog ekosistema postaje sve kompleksnije i zahtijeva sve veće materijalne i ljudske resurse.\ntel/fax: +38232334570 (sekretarica)\ntel: +38232334569 (direktor)\nPut I bokeljske brigade 68, 85330 Kotor\nyoutube: Institut za biologiju mora, UCG Kotor